Profesionaltasun ziurtagirietara egokitzeko prozesua | Fundación EDE Fundazioa\nProfesionaltasun ziurtagirietara egokitzeko prozesua\nAurten aro berria hasiko dugu eta Aisialdirako hezkuntzak aitortza bikoitza izango du: Eusko Jaurlaritzako Enplegu eta Gizarteratze Zuzendaritzarena eta Gazteria Zuzendaritzarena. Horrela, aldi berean Gazteria Zuzendaritzaren haurren eta gazteen aisialdirako begirale titulua eta Enplegu Zuzendaritzaren haurren eta gazteen aisialdi hezitzailearen arloko jardueren dinamizazio profesionalerako ziurtagiria lortuko dira.\nLaneko urte askoren emaitza da hori, zehazki 2004-2005etik, kualifikazioen katalogo nazionalean komunitateari egindako zerbitzuen eta zerbitzu soziokulturalen familiaren barruan kualifikazio profesionalak sartu zirenean. Horren barruan zegoen aisialdiko prestakuntza (begiralea eta zuzendaria).\nPixkanaka ezagutu genituen INCUAL, IVAC… Konpetentzien araberako prestakuntzaren metodologian prestakuntza jaso genuen eta gero gure ikastaroetan sartu genuen ikasitako guztia. Prestakuntza-ibilbidea egokitu behar izan dugu, emateko lekua, eduki batzuk, bereziki haiei eskainitako denbora, eta metodologikoki konpetentzien araberako prestakuntza-metodologiarekin oso bat gentozela ikusi dugu. Gure metodologia prestakuntzetan parte hartzen duten pertsonen esperientzian eta praktikan oinarritzen da, ikaslea bera da ikaskuntzaren protagonista, irakaslea ikasleen bidelagun da, ez du eskola magistralik ematen, konpetentzien araberako prestakuntzaren atzean dagoen filosofiarekin bat dator.\nNeurri batean, aukera gisa bizi izan dugu prozesua. Prestakuntza berrikusteko eta eguneratzeko aukera, prestakuntza jasotzeko eta ikasteko aukera, beste batzuekin sarean lan egiteko aukera. Didania (aisialdiko erakunde kristauen federazioa) kontrasterako, babeserako, sarean lan egiteko… erabili dugu. Tokian-tokian, Euskadiko Aisialdi Eskolekin ere lan egin dugu.\nHori guztia eskoletako irakasle boluntarioen esfortzuari esker egin ahal izan dugu, prozesu guztian parte hartu baitute. Azken 10 urte baino gehiagoan, pertsona asko pasatu dira eta ekarpen ugari egin dituzte eskolako sailen bidez, eta une bakoitzean eskolako arduradun izan diren pertsonen gidaritza jaso dute. Pertsona horiei egindako esfortzua eskertu nahi diegu. Eta azken bultzada honetan, EDE Fundazioaren okupazio-prestakuntzaren arduradunei eskerrak eman nahi dizkiegu, zentroen homologazio-prozesu osoan lagundu baitigute ziurtagiriak eman ahal izateko, eta oraindik ere laguntzen digute egunerokotasunean ibilbidearen lehen urte honetan.


FAQ - Ohiko galderak | METAPOSTA\nMETAPOSTA proiektua “Euskadi Informazioaren gizartean Planaren” barruan dago. METAPOSTA proiektuaren bidez, “Interneten postako dokumentu-gordailu elektronikoa” lortu nahi da, norberaren intereserako dokumentuak biltegiratzeko.\nSistemaren oinarri nagusia dokumentuak biltegiratzea da, herritarrentzat eta enpresentzat balio handia duten dokumentuak modu seguruan eta iraunkorrean biltegiratzea, espazio pertsonal elektroniko batean.\nHortaz, METAPOSTA posta klasikoa finkatzeko baliagarria izango da eta postontzi tradizional baten antzekoa da, baina mundu elektronikoan. Sistema horren bitartez herritarrek jasoko dituzten dokumentuak postontzi fisikoan jasotzen diren asko eta asko dira: fakturak, banku-laburpenak, frogagiriak, polizak, kontratuak, zitazioak, jakinarazpenak, nominak... betiere doan, posta tradizionala bezalaxe.\nMETAPOSTA proiektuak hainbat herrialdetan garatzen ari diren antzeko proiektu ugariren eragina izan du.\nMETAPOSTAk zer abantaila eskaintzen ditu posta elektronikoko beste zerbitzu batzuekin alderatuta?\nMETAPOSTAk abantaila ugari eskaintzen ditu posta elektroniko tradizionalarekin alderatuta. Hona hemen aipagarrienak:\nZerbitzua doan da erabiltzaileentzat.\nLegezko froga-balioa du.\nZerbitzuaren funtzionamendua sistema informatiko publikoen bidez bermatua dago.\nEz da inolako merkataritza-ustiapenik onartzen.\nEguneko 24 orduetan eta asteko 7 egunetan erabil daiteke, Interneterako sarbidea duen edozein gailutik.\nErabiltzaileak igotako dokumentu garrantzitsuak modu seguruan eta etenik gabe biltegiratzeko aukera ematen du.\nMETAPOSTA posta elektroniko arrunta al da?\nEz, METAPOSTAren xedea ez da erabiltzaileentzat posta elektronikoko zerbitzua izatea, baizik eta dokumentu-gordailu elektronikoa eta postontzi elektronikoa izatea.\nMETAPOSTAren bidez, titularrak mezuak eta dokumentuak jaso baino ez du egingo, berak nahi duen entitateetatik. METAPOSTAren bidez titularrak ezin izango dizkie mezuak bidali hirugarrenei; METAPOSTAren lankide diren entitateen artetik, titularrak aldez aurretik onartutako entitateen dokumentuak jaso ditzake, ez besterik.\nPosta tradizionalean bezalaxe, zuk jaso edo igo dituzun dokumentuak METAPOSTAren beste erabiltzaileekin partekatu ahal izango dituzu, baina bidalketarik egin ez.\nBestalde, titularrak Interneteko aplikazio batean sartzeko kodea jasoko du, ez helbide elektroniko bat; www.METAPOSTA.com helbidearen bidez sartu behar da aplikazio horretan.\nBa al dago publizitaterik edo spam-ik METAPOSTAn?\nEz, METAPOSTAko zure postontzian jasoko duzun publizitate bakarra zu atxikita zauden enpresek bidaliko dizute, eta betiere dokumentu administratibo edo komertzialen batekin loturik; sekula ez modu independentean.\nMETAPOSTA ez da posta elektroniko tradizionala (e-maila); beraz, ezinezkoa da spam-a.\nMETAPOSTAko nire datuak aztertu egingo al dituzte?\nEz, METAPOSTAk honako konpromiso hauek hartzen ditu: ez du inolako datu-tratamendurik egingo portaera-zantzuak zehazteko asmoz, eta informazioa ez die hirugarrenei zabalduko.\nMETAPOSTAn alta hartu nahi dut. Zer egin behar dut?\nMETAPOSTAn alta hartzeko hiru aukera dituzu:\nAlta ziurtagiri digitalarekin, zuzenean METAPOSTAren webgunean. METAPOSTAk onartzen dituen ziurtagiri elektronikoak hauek dira: NAN elektronikoa; Izenpe, ONA edo Camerfirma txartelak.\nAlta presentzialak KZguneen bulegoetan. Alta hau edozein KZgunean burutu daiteke, NANa eramatearekin nahikoa da. Kontratua sinatzean erabiltzaile berriaren alta egiteko behar diren 2 gakoak eskuratuko dira (bata postaz bidaliko da eta bestea SMS mezu bidez).\nOnline bankaren bidez. Alta modu honetan egitea baimentzen duten entitateak Bankoa, BBK, Euskadiko Kutxa, IparKutxa, Vital Kutxa eta Kutxa dira. Alta haien web gunetik egiten da, online banka aplikazio barruan. Bertan entitateak adierazten duen prozesua jarraitu beharko da.\nEnpresa bat naiz eta METAPOSTAn alta hartu nahi dut. Zer egin behar dut?\nPertsona juridiko batek sinadura elektroniko onartuaren ziurtagiria baldin badu (Izenperen txartel berdea edo Camerfirma), zuzenean METAPOSTAren webgunean har dezake alta.\nHonetaz gain, online bankaren bitartez ere egin daiteke alta (Bankoa, Euskadiko Kutxa edo IparKutxa).\nMETAPOSTAn baja eman nahi dut. Zer egin behar dut?\nMETAPOSTAn baja emateko, METAPOSTA, S.A.ren egoitzan errebokazio-eskaera aurkeztu behar da, honako datu hauek bilduz:\nKontuaren titularraren nortasuna.\nBaja eskatzeko arrazoia.\nBaja eskatzen duenarekin harremanetan jartzeko informazioa.\nKontu eta Zerbitzuen Jardunbideen Deklarazioan eta METAPOSTA, S.A.n ezarritako betekizunen arabera autentifikatuko da eskaera, eta autentifikatu ostean, baja emango zaio.\nBaja-eskaera autentifikatua eta errebokazioa justifikatzen duen informazio guztia erregistratu eta artxibatu egingo da.\nErrebokazioa titularra ez den beste norbaitek eskatuz gero, METAPOSTA, S.A.k baja-eskaeraren berri emango dio kontuaren titularrari, baita arrazoiaren berri ere. METAPOSTA, S.A.k ezin izango du berriz aktibatu baja emanda dagoen konturik.\nHelbidea: METAPOSTA, S.A.\nAlbert Einstein etorbidea, 44 - E6 eraikina - Beheko solairua\nMiñano Goien - 01510 Vitoria-Gasteiz\nFaxa: 945 00 84 36\nNorentzat da METAPOSTAren zerbitzua?\nMETAPOSTAren zerbitzua edozein pertsona fisiko edo juridikorentzat da, betiere Estatuko lurraldearen barruan bizi bada.\nEz naiz Euskadin bizi. Hala ere, METAPOSTAn alta har dezaket?\nBai, Estatuko lurraldearen barruan bizi den pertsona fisiko edo juridiko orok har dezake alta METAPOSTAn entitate kolaboratzaileen online bankaren bidez, zuzenean METAPOSTA webgunean sinadura elektroniko onartuaren ziurtagiriarekin edo METAPOSTArekin kolaboratzen duten KZgune zentro batera gerturatzen.\nAdingabeek kontrata al dezakete METAPOSTA?\nBai, baldin eta Nortasun Agiri baliodun bat badute eta 16 urtetik gorakoak badira.\nAtzerritarrek kontrata al dezakete METAPOSTA?\nBai, baldin eta nortasuna frogatzeko indarrean dagoen identifikazio baliodunen bat badute.\nMETAPOSTAN baja emateko, nahi dudanean egin dezaket edo iraupenaldi jakin bat bete behar dut?\nBai, zuk nahi duzunean eman dezakezu baja, METAPOSTAk ez baitu iraupenaldirik; METAPOSTAri atxikitako enpresaren batekin (dokumentazio-igorleak) akordiorik izanez gero, enpresa horrekin adostu beharko duzu hori.\nMETAPOSTAn baja emanez gero, zure postontzian dauden dokumentu guztiak ezabatu egingo dira. Ez badituzu galdu nahi, METAPOSTAren webgunean sartu eta zure ordenagailu pertsonalean dokumentuen kopia bat gorde beharko duzu.\nZein da METAPOSTAren arreta-ordutegia?\nInternet bidez eskaintzen den zerbitzua izaki, METAPOSTA egunean 24 orduz eta asteko 7 egunetan dago erabilgarri. Kontsultak telefonoz egiteko ordutegiak:\nAstelehenetik ostiralera 09:00etatik 19:00etara.\nBidali ahal izango dut lege-arloko informazioa erakunde publikoetara METAPOSTA erabiliz?\nBai, baldin eta dokumentua jaso behar duen erakunde publikoak (administrazio publikoa, udalak....) bide hori onartzen badu dokumentuak jasotzeko.\nMETAPOSTAn kontu bat baino gehiago izan al ditzaket?\nEz. Pertsona fisiko edo juridiko bakoitzak METAPOSTAko kontu bakarra izan dezake.\nMETAPOSTAko nire dokumentuak inprimatzeko aukera izango al dut?\nMETAPOSTAko mezu eta dokumentu guztiak inprimatu ahal izango dira tokian tokiko inprimagailu baten bidez. Gainera, kopia gehiago behar badituzu, dokumentuen igorleekin (METAPOSTAko zure postontzira dokumentuak bidali dizkizuten enpresa atxikiekin) harremanetan jarri eta beste kopia bat eskatzeko aukera izango duzu.\nOperatibari buruzko galderak\nZer gertatuko da METAPOSTAko dokumentuekin titularra hiltzen bada/sozietatea ixten bada?\nTitularra hiltzen bada, legezko jaraunsleek heriotza hori egiaztatzen duen dokumentazioa METAPOSTAren egoitza nagusian aurkeztu ostean, hildakoaren postontzia legezko jaraunsleei eskualdatzeko definitutako protokoloaren arabera jardungo da.\nKontrata al dezaket METAPOSTA ez badut harpidetzarik egin ezein enpresa atxikitan?\nMETAPOSTAren xedea zera da, postontzi elektronikoa ez ezik, dokumentu-gordailu elektronikoa ere izatea, erabiltzaileak dokumentu garrantzitsuak gorde ditzan. Beraz, enpresa atxikiren bateko bezero ez bazara, METAPOSTA kontratatu ahal izateko Eusko Jaurlaritzak herritarrei eskaintzen dizkien KZgune zentroetako batera jo beharko duzu.\nUne horretatik aurrera, eta enpresa atxikietako bezero ez zaren aldetik, METAPOSTAko zure postontzian zure ustez garrantzitsuak edo gordetzeko modukoak diren dokumentuak gorde ahal izango dituzu, formatu elektronikoan. Zu bezero zaren entitateak METAPOSTAn sartzen diren heinean, haietan harpidetza egiteko aukera izango duzu.\nMETAPOSTAra konektatu ahal izango naiz ziurtagiri digitalik (NAN elektronikoa; IZENPE CAMERFIRMA edo ONA txartela) gabe?\nBai, METAPOSTAn erabiltzaileak egiaztatzeko tresnatzat onartuta daude METAPOSTAko alta egiterakoan ematen diren gakoak (erabiltzailea eta pasahitza).\nMETAPOSTAra konektatu ahal izango naiz atzerrian?\nBai, METAPOSTA web-zerbitzu bat da eta Interneterako sarbidea dagoen edozein tokitatik egongo da eskuragarri.\nZer dokumentu pertsonal mota gorde ahal izango dut METAPOSTAn?\nEdozein motatako artxiboak gorde daitezke METAPOSTAn. Zuretzat garrantzitsua den edozein dokumentu pertsonal gorde ahal izango duzu.\nMETAPOSTAk zenbateko edukiera du biltegiratzeko?\nMETAPOSTAk mugarik gabeko edukiera izango du atxikitako enpresek bidalitako dokumentuak biltegiratzeko garaian. Zuk igotako dokumentuei dagokienez, gehienez ere 700 megabyte gorde ahal izango dituzu.\nZenbat denboraz egongo dira nire dokumentuak METAPOSTAn gordeta?\nMETAPOSTAko zure dokumentuak ez dira inoiz ezabatuko. Betiko biltegiratuta egongo dira, kontsultak eta gestioak egiteko.\nMETAPOSTAko nire postontzia beste pertsona batzuekin konparti al dezaket?\nMETAPOSTAko zure postontzian dagoen dokumentazioa konfidentzialtasun-maila handikoa izango denez, postontzia pertsonala eta besterenezina izatea gomendatzen dugu. Hala ere, METAPOSTAko beste erabiltzaile batzuekin dokumentuak konpartitu nahi badituzu, zuk hautatutako erabiltzaileekin egiteko aukera izango duzu.\nZer egin behar dut METAPOSTAko nire gakoak galtzen baditut edo beste norbaitek kentzen badizkit?\nMETAPOSTAko zure postontzian dagoen dokumentazioa konfidentzialtasun-maila handikoa izango denez, zure gakoak galtzen badituzu edo zure ustez beste norbaitek baldin baditu, METAPOSTAren telefono bidezko arreta-zerbitzura deitu behar duzu, zure kontua berriz aktibatzea eskatzeko. METAPOSTAk PIN eta gako berriak emango dizkizu, eta berriz bidaliko dizkizu. PINa telefono mugikorrera bidaliko dizute SMS baten bidez, eta gakoak posta arruntaren bidez jasoko dituzu, zure helbidean.\nPosta arrunt bidez jaso al dezaket METAPOSTAko dokumenturen baten kopiarik?\nMETAPOSTAk dokumentuak Internet bidez eskuratzeko aukera eskaintzen du, 24x7. Kopia inprimaturik behar izanez gero, bi aukera dituzu:\nMETAPOSTAren webgunetik zure postontziko dokumentura iritsi eta zure inprimagailuan inprima dezakezu.\nDokumentua bidali zizun enpresa atxikiarekin harremanetan jarri eta kopia bat eska diezaiokezu, enpresa horrekin ohikoak diren bideen bidez.\nMETAPOSTAn biltegiratutako dokumentuek ba al dute lege-baliorik?\nBai, METAPOSTAk legezko froga-balioa du, herritarrek zerbitzu publikoetarako sarbide elektronikoa izateari buruzko ekainaren 22ko 11/2007 Legea aplikatzen zaien entitate guztientzat; lege hori nahitaez beste behar dute administrazio publikoek eta lege hori onartuta duten enpresa pribatu guztiek. Erabiltzaileei eta 11/2007 legea aplikatzen zaien entitateei dagokienez, METAPOSTAn gertatzen den oro legez baliozkoa da eta legezko froga edo erreferentzia gisa erabil daiteke.\nMETAPOSTAn biltegiratutako dokumentuak gal al daitezke?\nMETAPOSTAk segurtasun-politika sendoa du eta egunero egiten ditu gordetako dokumentuen segurtasun-kopiak. Azpiegitura teknologiko horren guztiaren bidez, dokumentuen zaintza eta erabilerraztasuna bermatzen da.\nZer gertatuko da nire dokumentuekin igorri dituen entitate atxikiaren bezero izateari uzten badiot?\nZure postontzian entregatutako dokumentuak hortxe geratuko dira betiko, edo zuk ezabatu arte. Logikari jarraiki, eta jada ez zarenez entitatearen bezero, ez duzu haren dokumentu gehiago jasoko zure postontzian.\nBehar al dut Hardware / Software / Azpiegitura berezirik METAPOSTAn sartzeko?\nMETAPOSTAk ez du inolako betekizun berezirik, Interneten modu arruntean nabigatzeko beharrezkoak direnak besterik ez. Logikari jarraiki, Internet kontsultatzeko gailuren bat (Ordenagailu pertsonala, PDA, Smartphonea...) izan beharko duzu, eta Interneterako konexio erabilgarria. Horretaz gain, METAPOSTAn saioa hasteko sinadura elektronikoaren ziurtagiriak erabili nahi izanez gero, edo dokumentuak digitalki sinatu nahi badituzu, Sinadura Elektronikoaren Ziurtagiriak eta Txartel Irakurgailu operatibo bat izan beharko dituzu.\nZer nabigatzaile eta/edo sistema eragilerekin ibiltzen da METAPOSTA?\nMETAPOSTA software librearekin egina dago; hortaz, printzipioz, edozein nabigatzaile eta/edo sistema eragilek balio du METAPOSTA erabiltzeko.\nHerritarrek gehien erabiltzen dituzten nabigatzaile eta sistema eragileekin erabiltzeko aukera bermatzen du METAPOSTAk:\nÂ·\tSartu eta erabiltzeko, honako web-nabigatzaile hauek dauzkazu:\nMozilla eta Mozilla Firefox.\nSistema eragileei dagokienez:\nMicrosoft Windows ingurunea.\nMac OS X ingurunea.\nIngurune mugikorrak (Symbian, Blackberry, Windows Mobile).\nEntitate batean harpidetza egin nahi dut, baina ez da ageri atxikitako entitateen zerrendan. Zer egin behar dut?\nZuk egin nahi duzun ekintza hori ezinezkoa da oraingoz. METAPOSTAk entitate atxikietan harpidetza egiteko aukera ematen du, ez beste entitateetan. Dena den, METAPOSTA merkatuko entitate garrantzitsuenekin hitz egiten ari da, arian-arian txertatzeko. Zuk harpidetza egin nahi duzun entitate horrekin akordioa egin arte itxaron beharko duzu; orduan, harpidetza egin ahal izango duzu.\nEnpresa atxikietako harpidetzetan baja eman nahi dut. Zer egin behar dut?\nMETAPOSTAren webgunean sar zaitezke zure gakoekin edo ziurtagiri digital baliodunarekin, eta aktibo dituzun harpidetzak ezaba ditzakezu.\nAtxikitako enpresen galderak\nNire Bankua / Komunikazio Enpresa / Elektrizitate Hornitzailea ez da agertzen METAPOSTAri atxikitako enpresen artean. Hala ere, alta har al dezaket?\nBai, edozein pertsona fisiko edo juridikoak har dezake alta METAPOSTAN, betiere indarrean dagoen identifikazio baliodunik baldin badu. Une horretatik aurrera, zuk egoki iritzitako dokumentu pertsonal garrantzitsuak gorde ahal izango dituzu.\nZu bezero zaren entitateak METAPOSTAn sartu ahala, haietan harpidetza egin ahal izango duzu eta gutunak METAPOSTAko zure postontzira bidali ahal izango dizkizute, formatu elektronikoan.\nAtxikitako enpresen zerrendan, ez daude nik kontratuak ditudan enpresa guztiak; agertzen ez direnen komunikazioak ere jaso al ditzaket METAPOSTAn?\nMETAPOSTAk soilik atxikitako enpresen gutunak jasotzen ditu. Atxikita ez dauden enpresen kasuan, zuk eskuz sar ditzakezu METAPOSTAko zure postontzian.\nAtxikitako enpresen zerrenda handitu egingo da METAPOSTA abiarazitakoan; beraz, nahiz eta orain ez den agertzen, zu bezero zaren enpresa hori etorkizunean agertuko da.\nZein da enpresak atxikitzeko mekanismoa? Nik eska al dezaket, atxikita ez dagoen enpresa baten bezero partikular naizen aldetik?\nMETAPOSTAri atxikitako enpresa bat txertatzeko, enpresa atxikiaren eta METAPOSTAren artean egin beharreko merkataritza-akordioak bete behar dira. METAPOSTAko zuzendariek egin behar dituzte akordio horiek, enpresa atxiki berriak txertatzeko.\nZerbitzuaren prestazioei eta kostuari buruzko galderak\nZenbateko kostua izango du zerbitzuak, kontratatuz gero?\nMETAPOSTA zerbitzua doakoa da METAPOSTAn postontzia sortu duten pertsona fisiko edo juridiko guztientzat.\nDokumentuak galduz gero, ba al dago erantzukizun zibilik?\nBai, betiere dokumentuak METAPOSTAri egotz dakizkiokeen arrazoiengatik galdu badira, eta ez hirugarrenen, natura-hondamendien, atentatu terroristen eta abarren ondorioz.\nAtxikitako enpresak ez dit inprimatutako dokumentazioa nahitaez bidali behar. Beraz, zerbait aurreztuko al dut nik komisioetan, bidalketa-gastuetan edo antzeko gastuetan?\nHorrelako galderak atxikitako enpresari egin behar dizkiozu; izan ere, METAPOSTAk ez baitu inolako kontrolik zuk zure entitatearekin / atxikitako enpresarekin duzun kontratuaren baldintzen gainean.\nEzin naiz METAPOSTAn sartu, sistemak ez dituelako nire gakoak onartzen. Zer egin behar dut?\nMETAPOSTAren telefonoz emandako arreta-zerbitzura deitu behar duzu, zure kontua berriz aktibatzea eskatzeko. METAPOSTAk PIN eta gako berriak emango dizkizu, eta berriz bidaliko dizkizu. PINa telefono mugikorrera bidaliko dizute SMS baten bidez, eta gakoak posta arruntaren bidez jasoko dituzu, zure helbidean.\nMETAPOSTAn sartzeko nire gakoak ahaztu zaizkit. Zer egin behar dut?\nZure Metapostako pasahitza berriz sortzeko, erabiltzaileari arreta emateko telefonora deitu dezakezu (902 540 540) edo hurbilen duzun KZgune kolaboratzaile batera gerturatu ahal zara (KZgunea zentroen zerrenda).\nEz ditut nire gakoak / PINa jaso. Zer egin behar dut?\nMETAPOSTAren telefono bidezko arreta-zerbitzura deitu behar duzu, zure kontua berriz aktibatzea eskatzeko. METAPOSTAk PIN eta gako berriak emango dizkizu, eta berriz bidaliko dizkizu. PINa telefono mugikorrera bidaliko dizute SMS baten bidez, eta gakoak posta arruntaren bidez jasoko dituzu, zure helbidean.\nNire datu pertsonalak aldatu nahi ditut, aldatu egin baitira edo okerrak baitira. Zer egin behar dut?\nMETAPOSTAko zure postontzi pertsonalaren webgunetik, zure datu pertsonalak aldatzeko aukera izango duzu.\nMETAPOSTAren webgunean jardunean ari nintzelarik, aplikazioaren errore bat agertu zait, kontrolatu gabea. Zer egin behar dut?\nMETAPOSTAren telefono bidezko arreta-zerbitzura deitu behar duzu eta gertatutakoaren berri eman. METAPOSTAren Zerbitzu Teknikoak lehenbailehen konponduko du arazoa, eta mezu elektroniko bidez, konponbidea igorriko dizute.\nMETAPOSTAren webgunetik bezero naizen entitate atxiki batean harpidetza egin nahi dut, baina METAPOSTAk esaten dit ez naizela bezeroen artean agertzen. Zer egin behar dut?\nEntitate atxiki horrekin harremanetan jarri behar duzu; izan ere, METAPOSTAko datuak eta zure entitate atxikiak dituen datuak ez baitira berdinak. Datuak erregularizatu ostean, harpidetza egin ahal izango duzu arazorik gabe.\nEntitate atxiki batean harpidetza egin dut, baina METAPOSTAko nire postontzian ez dago dokumenturik. Zer egin behar dut?\nZuk ez duzu ezer egin behar. Entitate atxiki batean harpidetza egin duzunez, harpidetza egin aurretik entitate horrek igorritako dokumentuak ez dira METAPOSTAn agertuko; harpidetza egin duzunetik aurrera sortutako dokumentu berriak soilik bidaliko dizkizute zure postontzira. Entitate atxikiak zuretzako dokumentazioa sortzen duen heinean, dokumentazioa METAPOSTAko zure postontzian agertuko da.\nEntitate atxiki batean baja eman dut, eta METAPOSTAko nire postontzian oraindik ere dokumentuak agertzen dira. Zer egin behar dut?\nZuk ez duzu ezer egin behar. Harpidetza indarrean zegoen bitartean zure postontzira igorritako dokumentuek zure postontzian jarraituko dute, baina zuk ezaba ditzakezu. Harpidetza ezabatu duzunetik aurrera sortutako dokumentuak jada ez dizkizute METAPOSTAko zure postontzira igorriko, eta entitate atxiki horrekin hitzartuta duzun bidearen bitartez jasoko dituzu.\nBaja eman ostean dokumentu berriak agertzen bazaizkizu oraindik ere, METAPOSTAren telefono bidezko arreta-zerbitzura deitu behar duzu eta gertatutakoaren berri eman. Era berean, atxikitako entitate horrekin harremanetan jarri behar duzu, zera jakinarazteko, zure dokumentazioa ez dutela METAPOSTAko postontzira bidali behar eta zuk aukeratutako bidea erabili behar dutela horretarako. Hala ere, garrantzitsua da kontuan izatea igorle bat bertan behera uzteko prozesu horretan atzerapen txiki bat gerta daitekeela eskaera egiten denetik enpresa atxikiak onartzen duen arte.


Zubietako jaien ostean, Urdaiaga eta Atxegalderen txanda - Urdaiaga - Noaua.eus\nZubietako jaien ostean, Urdaiaga eta Atxegalderen txanda\nNoaua Aldizkaria 2019-07-17 11:14\nUztailaren 24tik 31ra ospatuko diren Zubietako jaien ondotik helduko dira abuztu hasieran Urdaiagako festak, eta amaieran Atxegaldekoak. Festa giroz blai datozkigu asteok!\nHilaren 31n azken traka eta suziriekin agurtuko ditugu Zubietako jaiak eta uztaila. Abuztuari ongi etorria Urdaiagan emango diogu, ohi bezala Xanistebanekin. Abuztuaren lehena Zubietako astebeteko festa girotik indarberritu ostean, Urdaiagako plaza giroaz gozatzeko parada izango da hilaren 2tik 4ra.\nOstiral arratsaldez abiatuko dituzte festak, txupinazoa jaurtita eta helduak jolas betean direla. Biharamunean, San Esteban Eguna, ohiko meza, hamaiketako eta dantzarien saioarekin. Musa, haurren tailerrak eta buruhandiak arratsalde partekoa osatzeko. Jaietako azken egunean, abuztuaren 4an Umeen Eguna, jolas, pintura lehiaketa, bazkari, txokolate jan eta disko festarekin.\nXanistebanek bi parranda gau izango dituzte; abuztuaren 2koa, herriko Zaparra eta Rukula taldeekin eta Urdaiaga sarritan bisitatu izan duten Joxpa erromeria taldekoen eskutik jai giroa goizaldera arte. Abuztuaren 3an aldiz, herri afaria, bertso saioa eta Trikizio! Bertso saiorako Jon Maia, Eli Pagola eta Iker Zubeldia. Gai jartzailea: Amaia Agirre.\nAtxegaldeko parranda asteburua\nUrdaiagako festen ostean, barealdia zenbait astez herri bizitzan. Ekitaldirik ez da izango abuztu erdialdean. Oporraldiko itzulera eta iraileko "aldapari" goxoago begiratzen lagunduko digute Atxegaldeko jaiek. Aurten, abuztuaren 23tik 25erako asteburuan. Hasteko Kaxkoan jai giroa zabaltzen ariko dira atxegaldetarrak Matraka Elektrotxarangakoekin. Txupinazoa, luntxa eta buruhandiak gero auzoko plazan. Biharamunean, larunbat goiz eta arratsaldez, Umeen Eguna jolas, opari banaketa, Bubble Soccer, txokolate jan eta buruhandiekin. Tartean mus txapelketa. Indarberritzeko herri afaria Mikel Alkorta eta Ane Azkonobieta herriko musikariekin.\nEta txapelketa gehiago abuztuaren 25ean; toka goizean hamaiketako goxoarekin, Mastertxeff Txiki lehia arratsaldean, bertso musikatuen saioarekin. Alaia Martin, Oihana Iguaran, Iñigo Mantzisidor “Mantxi” eta Beñat Gaztelumendi aurtengoan, Haritz Casabal “Kazz” gai jartzailearen esanetara eta Gari Otamendi (bibolina) eta Ixak Arruti (kitarra) musikariak bidelagun dituztela.\nAzken traka azken gauean. Aurretik, bi parranda gau luze, Mihise, Iñorkiñak, Larrian Gozo taldeekin abuztuaren 23an eta hilaren 24an, Laket eta Dj Nemuxekin. On egin!


Hezkuntza alternatiboaren inguruan ariko dira bihar Azpeitian - Urola Kostako Hitza : Urola Kostako Hitza\nHezkuntza alternatiboaren inguruan ariko dira bihar Azpeitian\nAzpeitiko guraso eta hezitzaile talde bat biltzen hasi eta Bizilore Hezkuntza Elkartea sortu dute. Astero biltzen dira, «ez gaude ados gaur egungo hezkuntza sistemarekin eta horren inguruan hausnartzeko biltzen hasi gara», diote. Eskolaratu gabe dauden haurrekin egoteko toki baten beharraz edota bilgune alternatibo baten sorreraz ere hitz egin dute elkartekoek.\nAurrera begira, hainbat egitasmoren inguruko hitzaldiak antolatzeko asmoa dute, besteak beste. Antolatu duten aurrenekoa bihar da, 18:00etan, Sindikatu Zaharrean. Ipar Euskal Herrian martxan dagoen Bizi Toki egitasmoa aurkeztuko dute. Hizlari ekimen horretako kide den Gorka Torre ariko da. Hitzaldiaren izenburua, Eraldaketa soziala eta hezkuntza alternatiboa bultzatzen duen Bizi Toki egitasmoa da.\nAzpeitiko Bizilore Hezkuntza Elkartea astero biltzen da eta Aste Santuko oporraldiaren ostean, ostegunetan, 10:00etan, Sindikatu Zaharrean elkartzeko asmoa dute. Horrez gain, haurrekin biltzeko hitzordu bat ere jarrita dute dagoeneko. Elkartearen gaineko asmoez eta dituzten helburuez informazioa jaso nahi duten herritarrek biharko hitzaldira azaldu besterik ez dutela diote Bizilorekoek.


Sormen artistikorako laguntzak atera ditu Iruñeko Udalak lehen aldiz - euskalerria.eus\nSormen artistikorako laguntzak atera ditu Iruñeko Udalak lehen aldiz\nEuskalerria Irratia 2017-11-30 08:08 kultura Nafarroa\nEdozein diziplinatako proiektuak aurkeztu ahal dira. Abenduaren 15era arte aurkez daitezke proiektuak, eta pertsonalak eta orijinalak izan behar dute; 3.000 euroko 7 sari banatuko dira.\nIruñeko Udalak sormenerako laguntza-deialdi bat egingo du lehenengo aldiz, edozein diziplina artistiko barne hartuta. Proiektu artistikoendako lehiaketa baten bidez gauzatuko du, sormen-jarduera sustatzea xede hartuta. Deialdia 21.000 euroz hornituta dago, eta 3.000 euroko zazpi sari banatuko dira, baloraziorik altuena duten proiektuen artean.\nKultura eta Hezkuntzako zinegotzi ordezkari Maider Belokik eta Alor horretako zuzendari Maitena Muruzabalek lehiaketa aurkeztu dute, zeinak orain arte zegoen hutsunea beteko baitu sormen artistikoaren prozesua laguntzeari dagokionez. Honako alor hauetako proiektuak gauzatzeko diru-laguntza ematea da asmoa: arte eszenikoak, plastikoak, musika, literatura, ikus-entzunezkoak, zein kulturako beste adierazpen artistiko batzuk. Halaber, lehiaketak bilatzen du hirian izan daitezkeen ekimen artistikoak sustatzea, eta edozein diziplinatako proiektuak bultzatzea, garatu eta gauzatu daitezen, sormen faserako diru-laguntzak emanda. Iruñeko Udalak ez du orain arte egindako diru-laguntzetarako deialdietan, sarietan edo jardueretan halakorik izan; hots, ez zegoen ekimen espezifikorik hainbat diziplina barne hartzen dituzten proiektu artistikoak sortzeko zein abiarazteko.\nProiektuak aurkezteko epea abenduaren 15ean amaituko da, ostiralarekin, eta Nafarroako Aldizkari Ofizialean deialdiaren laburpena argitaratzen den unetik aurrera hasiko da. Lanak aurkeztu ahal dira Iruñeko Udaleko Erregistro Orokorrean, erregistro osagarrietan eta Administrazio Publikoen Administrazio Prozedura Erkideari buruzko Legeak adierazitakoetan.\nProiektu pertsonalak eta orijinalak, 2017an eginak\nLehiaketan parte hartu ahalko dute Iruñean erroldatutako pertsona fisikoek, baldin eta proiektua noiz aurkeztu eta gutxienez urtebete lehenagotik -etenik gabe- bertan erroldatuta egon badira. Halaber, eguneratuta eduki behar dira Iruñeko Udalarekiko tributu-betebeharrak nahiz Gizarte Segurantzari buruzkoak. Agiriekin batera aurkeztu beharko dira sormen-proiektua, artistaren ibilbide profesionala, eta edizioari, ekoizpenari edota jendaurrean agertzeari buruzko aurreikuspena.\nPartaide bakoitzak sormen-proiektu bakarra aurkeztuko du, eta ezin izango da pertsona bat baino gehiago aurkeztu proiektu bakoitzeko. Proiektuek orijinalak izan behar dute, eta 2017an eginak. Ez dira onartuko Udaleko beste deialdi batzuetan diruz lagundutako proiektuak. Lehiaketan parte-hartzeak berekin dakar partaidearen zinpeko aitorpena, non proiektuaren egile legitimoa dela baieztatzen baita.\nSormen eszenikoak, plastikoak, musika, literatura, ikus-entzunezkoak...\nOinarrietan zenbait ideia edo proiektu mota zehazten dira, diziplina artistikoaren araberakoak. Arte eszenikoetan hainbat proiekturen sormena aurkez daiteke, hala nola testu dramatiko bat, koreografia bat, performanceak edo ezohiko tokietan esku-hartzeak; arte plastikoen alorrean, marrazkiak, pinturak, grabatuak, eskulturak, instalazioak, argazkiak, argazki-saiakerak, horma-irudiak, arte hiritarra eta performanceak. Musika-proiektuen barruan sar daiteke edozein generotako lanak sortu eta konposatzea; literatur sormenari dagokionez, edozein generotako obrak sortzea (ipuinak, poesia, eleberriak, haurrendako literatura edo saiakerak); eta ikus-entzunezkoen artean egon daiteke gidoi eta sormen proiektu bat sortzea, obrak, dokumentalak, fikzioa zein animazioa egite aldera.\nKultura eta Hezkuntzako Alorreko teknikariek osatuko dute epaimahaia, eta aurkeztutako proiektuak baloratuko dituzte, hiru irizpide orokor aintzat hartuta: proiektuaren interes artistikoa eta kulturala (gehienez ere 6 puntura bitarte); sortzailearen ibilbidea, kontuan izanda azken urteetan egindako sormen-lanak (4 puntura bitarte); eta proiektuak lurraldean izango duen eragina (5 puntura bitarte). Berdinketarik badago, 35 urtetik beherakoen proiektuak lehenetsiko dira. Ezin izango dute saririk jaso 1. irizpideko atalaren balorazioan -interes artistikoa eta kulturala- 3 puntu baino gutxiago jasotzen dituzten proiektuek.\nInformazio gehiago dokumentu honetan.


"Maite dut hari batetik tiratu eta gauzak handitzen ikustea" - Nafarroako Hitza “Maite dut hari batetik tiratu eta gauzak handitzen ikustea” – Nafarroako Hitza\n“Maite dut hari batetik tiratu eta gauzak handitzen ikustea”\n2021, urtarrilak 29 Elkarrizketak 170\nGerardo Lizarraga artista erbesteratuari buruzko erakusketa ondu du Oriak, eta Nafarroako Museoan da ikusgai. Komisario izan da, baina ez ditu alboratu beste proiektuak: FANeko zuzendaria ere bada.\nKazetaria da Blanca Oria (Iruñea, 1958), eta editorea, eta dokumentalista, eta baita erakusketa komisarioa ere. Oria proiektu askotan murgildua ibili da urteetan, kulturaren uretan betiere, eta arte plastikoetan eta zineman egin ditu urratsik gehienak. Dena dela, kontatu duenez, “inurrien antzera” ematen ditu pausoak, eta, hain zuzen ere, hori maite du bere lanetik, batik bat. Gerardo Lizarraga artista iruindarrari buruzko ikerketa abiatu zuen duela hamar urte baino gehiago, eta, orain, hari buruzko erakusketa bat zabaldu du, Nafarroako Memoria Institutuarekin elkarlanean: Gerardo Lizarraga. Erbesteko artista. Maiatzera arte izanen da ikusgai, Nafarroako Museoan.\nNor zen Gerardo Lizarraga?\n1905ean Iruñean jaio zen artista bat. Hiriko familia inportante batekoa zen Gerardo, hau da, goi mailako klase batekoa; betiere, Iruñeko testuingurua zein zen aintzat hartuta. Madrilen egin zituen ikasketak, talentu handikoa zen, eta, gainera, aski baliabide zituen etorkizun oparoa izateko. Ordea, 31 urte zituela harrapatu zuen gerrak. Erbesterako bidea hartu zuen, eta, handik aurrera, haren bizitza errusiar mendi baten modukoa izan zen, Mexikora ailegatu zen arte. Sorkuntza artistiko asko egin zituen: margolanak, ilustrazioak, kartelak…\nIruñean jaio zen Lizarraga, baina ez du sona handirik Nafarroan.\nEz, eta, hain zuzen ere, hori bera pentsatzen du jendeak haren berri izandakoan: Nola da posible? Nondik atera da gizon hau? Suedian ezagutuko ez balute, normala litzateke, baina hemen hain ezezaguna izateak ematen du zer pentsatua. Izan ere, errua ez da artistarena, ezta herritarrena ere.\nGarai hartako egoera politiko eta sozialarena; gerrak, gerraosteak eta erbesteak. Gainera, Lizarragarena ez zen izan salbuespena. Gerrak izugarri zigortu zituen intelektualen ibilbideak, eta askok egin behar izan zuten ihes. Iruditzen zait ez dugula behar adina deitoratzen hori gertatu izana.\nZergatik erabaki zenuen haren gaineko ikerketa abiatzea?\n2009an, margolari nafarrei buruzko erakusketa bat osatu genuen Iruñean, eta hara non agertu ziren Lizarragaren hiru obra. Horietatik abiatuta, ikertzen hasi nintzen. Luzea izan zen prozesua, hamar bat urtekoa.\nHain justu, Estrellado izeneko dokumentala estreinatu zenuen 2018an, Lizarragari buruzkoa.\nBai, eta orduan sortu zen Lizarragaren bizitza eta lanak erakusketa batera ekartzeko ideia. Nafarroako Memoriaren Institutuko kideek interesa azaldu zuten lanarekiko, proposatu zidaten erakusketa bat eta argitalpen bat egitea, eta nik, baietz.\nErakusketa ez ezik, online bidezko jardunaldi batzuk ere antolatu dituzue. Zein dute ardatz?\nArreta gehienbat kulturara eta sortzaileen bizitzetara bideratuz erreparatu nahi diogu memoriari; uste dugu Lizarragaren kasuan zentratuta aise egin daitekeela. Testuingurua sakonki azaltzea da gakoetako bat.\nNafarroako FAN Anime Jaialdiko zuzendaria ere bazara. Nola iritsi zen hura sortzeko ideia?\nAsko gustatzen zait zinema, biziki maite dut animazioa, eta baita Japonia ere. Gerardo Lizarragaren lanarekin gertatu bezala, honetan ere, besterik gabe, ikertzeari ekin nion. Segituan iruditu zitzaidan ezin egokiagoa zela Iruñean hari buruzko zerbait sortzea. Hasieran, lotura estuagoa zuen gai teorikoekin; orain, berriz, alde ludikoak garrantzi handia du.\nNolakoa da afizioa Iruñean?\nHandia da, eta jende asko erakartzen du jaialdiak. Gainera, harrera beroagoa da urtetik urtera: 6.000 pertsona inguruk hartu zuten parte azken aldian. Aurten, zoritxarrez, oraingoz ezinezkoa izan da deus antolatzea. Dena dela, udaberrirako zerbait egiten saiatuko gara, maiatzerako.\nArtyco aldizkari kulturala editatu zenuen 1990eko hamarkadan. Zer bide egin zuen?\nBi urte iraun zuen. Oso konplikatua da horrelako proiektuak aurrera eramatea. Orain, pentsaezina litzateke orduan egiten genuen bezala jardutea; online bidez argitaratuko genuke, dudarik gabe. Ni, ordea, euskarri horietan aritzeak ez nau gogobetetzen. Iruditzen zait ez dela gauza bera, telelana eta lantokitik aritzea gauza bera ez diren bezala. Gainera, uste dut ez garela gai online bidez egindako gauzak ongi gogoratzeko. Oroitzapen horiek ez zaizkit iltzatzen memorian. Izar laino bat sortzen da, eta dena lausotzen.\nDokumentalista, komisarioa, editorea… Zer duzu gustukoen?\nNahiko heterogeneoa naiz. Askotan esan izan dut kazetaria baizik ez naizela, horretarako ikasi nuelako. Baina, egiari zor, batzuk jantziz aldatzen diren adina aldatu naiz ni diziplina batetik bestera. Inurri baten modura aritzen naiz lanean, oso gustura, esku artean dudana edozer izanik ere.\nZergatik inurrien antzera?\nOrdu asko ematen ditut bila, etxean, ordenagailu aurrean edo batetik bestera. Batzuetan, aise aurkitzen duzu bidea, eta, beste batzuetan, hilabeteak pasa daitezke ia urratsik egin gabe. Parte hori ez du inork ikusten, baina, tira, agian hobe da horrela. Nik, nire lan guztietan, maite dut hari mutur batetik tira egin eta gauzak nola handitzen diren ikustea. Hasieran txikitzat zeneukan hura handi bilakatzen da pixkanaka, eta izugarrizkoa da horrek sortzen duen plazera.


Greziak alertan jarri ditu bere ospitaleak, hegazti-gripeaz kutsatutako hiru zisne hilda agertu baitira | Consumer\nGreziak alertan jarri ditu bere ospitaleak, hegazti-gripeaz kutsatutako hiru zisne hilda agertu baitira\nNigerian H5N1 anduia detektatu da beste bi estatutan\nGreziak osasun-alerta ezarri du bere ospitaleetan, hegazti-gripearen H5 birusaren agerraldi bat detektatu baitu herrialdearen iparraldean hildako hiru zisnetan, Evangelos Basiakos Nekazaritza ministroak atzo esan zuenez. Politikariak adierazi zuen hiru lagin bereizi zirela Salonikako eta Pieriako iparraldeko prefekturetan hartutako 52 laginetatik, non kutsatutako hegaztien hondakinak aurkitu baitziren.\nLaginak laborategi britainiar batera bidali dira, H5N1 andui hilgarria den egiaztatzeko; lehen emaitzak, ministro helenoak aurreratu zuenez, gehienez ere zortzi eguneko epean jakinaraziko dira.\nBasiakosek zuhurtasuna eskatu zien ehiztariei eta basa hegaztiekin kontaktuan dauden pertsonei, hala nola natura babesteko erakundeetako boluntarioei. Gainera, Europar Batasunak debekatu egin zuen haztegiko hegaztiak kanpoan edukitzea, eta granjak desinfektatzeko eta hegaztien legezko trafikoaren kontrola handitzeko agindu zuen.\nKasu berriak Nigerian\nBitartean, Nigerian H5N1 andui hilgarria beste bi estatutan aurkitu dute. Birusa Kano eta Plateau inguruko bi etxetxetan aurkitu zen. “Gobernu federala gaixotasunari eusteko ahal duen guztia egiten ari da gaixotasuna aurkitu duten hiru fokuetan”, zehaztu zuen Nekazaritza Ministerioaren bozeramaile Tope Ajakaiyek.\nHerrialdearen iparraldeko hegazti-haztegiak koarentenan daude dagoeneko, baina Nigeriako Junaidu Maina Abeltzaintza Saileko zuzendariak ez zuen zehaztu herrialdeko 36 estatuetatik zenbat dauden alerta-egoeran. Birusak 40.000 hegazti inguru suntsitu dituen arren, Animalien Osasunerako Mundu Erakundeak (OIE) orain arte ez du gizakirik aurkitu.\nNigeriako hegazti-gripearen guneak Afrika kontinenteko hegaztien inportazioak debekatzera eraman du Espainia, Josep Puxeu Nekazaritzako idazkari nagusiak jakinarazi zuenez. Josep Puxeuk ohartarazi zuen kasu horrek elementu berri bat sartzen duela gaixotasunaren bilakaeran, eta Afrikatik hurbil egoteak arreta handiagoa eskatzen duela.\nBestalde, Europako Batzordeak babes-neurriak hartzeko asmoa du gaur, kaltetutako Greziako bi eremuetako granjetako biosegurtasuna handitzeko eta hegazti-gripeari buruzko kontzientziazioa hobetzeko hegaztien hazleen eta haien familien artean. Halaber, hegaztien ustiategien arteko ukuiluko hegaztien mugimenduaren gaineko kontrol osagarri eta zorrotzagoak ezarriko dira.\nAtal berri honen aurrean, Markos Kyprianou Osasuna eta Kontsumitzaileen Babeseko komisarioak onartu du “lan egin behar dugula hegazti gripearen birusa hegazti basatien bidez heda daitekeela onartzeko; beraz, ez luke harritu edo gehiegi luzatu behar EBn kasuak egotea”. Haren iritziz, garrantzizkoa da “neurri egokiak hartzea, ahalik eta lasterren, hegaztiak kutsatu ez daitezen, horixe egiten ari baikara”.\nbegiztatu gripe-eu zisnes


GI Joe, 30 urte baino gehiago daramatza - Geofumadak\nGI Joe, 30 urtetik gorakoentzat\nAbuztua, 2009 Aisia / inspirazio\nFilm hau ikusteak iraganeko nostalgiaz eta gogoangarriaz hausnartu nau. Niri ez zaizkit axola tiro egin dioten kritikak, egun gerra jokoen fanatismoa sentikorra delako, batez ere espiritu amerikarrarekin lotzen bada. Horietatik kanpo txiki eztabaidaFilma gustatu zitzaidan.\nAgian askok identifikatzeko Heroísmo anonimoak (idazteko asebetetzea), teknologia blog bat munduan horrekin dugu nire familia bateraezintasun ezjakin, bisitari talde bat ezagutzen ez erditik izena eta ziurrenik ere lehena izan dut hori.\nbitartean GI Joe jostailuak gizonezkoen bertsioan jartzeko helburuarekin sortu zen Barbie eta bere nahasitako ibilbide luzea bigarren mundu gerran dator, zinema "benetako heroi amerikarra"; laurogeiko hamarkadan arratsaldeetan entretenitu gintuena. Bihotzean, egun batean adingabeak ziren helduentzako filma da, 12 urtetik gorakoentzako katalogatuta dago, baina zalantza dut 30 urtetik beherakoekin sutsuki gozatu dezaketela.\nMunduak asko aldatu du, wikipediaera joateko edo orrialdera joateko filmak ulertzeko facebook zale, erraza, historiaren pasioagatik edo Alzheimer goiztiarragatik. Ez du galtzen jatorrizko esanahiaren zati handi bat ere, egungo ingurune geopolitikoan bildua, alegiazkoak baino logikoagoak diren berrikuntza teknologikoekin. Genetikari eta militarrari aplikatutako nanoteknologia bezalako subliminalak erre ditu, trigonometria espaziala, efektu bereziak eta kontroletik kanpo uzten duen trama, lursailaren egokitzapena gogoratzen dugun zerrendaren zirriborro sinpleekin lotzen saiatzeagatik.\nEkartzen digun gauzarik onena joan denaren nostalgia da eta oroimena oraindik bizirik dagoen sentsazio hori da, atzo izan balitz bezala. Izenak entzun Duke, Destro, Hawk y ekaitz itzala edo ikusi gorputzak baronesa y Scarlett lagunekin berriketan aritzen ginen arratsalde haiek gogorarazten dizkigu topollillos 15 hazbeteko pantailan, futbol jokoan bero bizia jaitsi zenean. Gerra hotza kanpoan pilatzen ari zen etapa hori dakarkigu baina GNU bezain errugabeen munduan bizi ginen, gutxitan ikusten ditugun lagun horiek, bakoitza bere korapiloetan sakabanatuta.\nAldo, orain bere Rock bandean, konposatzen du\nChecho, musika lerroa ere jarraitzen zuen, abesten du\nGerson, ezezaguna bere billionaire munduan\nCaranga, bere unibertsitatea amaitzeko asmoa, egunen batean\nJonathan, ez zuen agur esan, Irakeko azken bidaian ere\nDuc, historialarien aulkian ikasleei aspertzen\nJuan, bere lehentasun sexual zintzoetan\nMarvin, 20 urte igarotako bidalketak Chicago-tik\nEta beste batzuk galdu egin genituen pista\nDenok berdinak ginen, garai onetan eta oro har garai txarretan, orain ez. Horrela daude istorioak, errealaren oroimenaren eta imajinarioaren argumentuaren artean birziklatzen dira. Atzo Transformers, bezperan Batman, Spider-Man, agian ThunderCat, Mask edo Galactic Falcons horietako bat. Gainera, gaur egungo gure lagunak bihar barreiatuko dira, baina pasartea zaharkituta utzi edo bertsio berria desgraziatu arte elkarrekin barre egin izanaren plazera izango dugu.\nGI Joe, belaunaldi hori, beste batzuk bezala, nekez 3 minutu igaro nahi bezala garenon gogoangarria, badakit, arazoa futile da, post honen erdia bezala, baina eguna izan beharrik poza bezala gozo 13 urte remorse gabe.\naurreko Post«Aurrekoa Sinfogeo: GIS distantzia ikastaroak\nNext Post Arivte, asko Ingeniari ZibilentzatHurrengo »


Ichela. Noticias de Navarra\nPor Aitzol Elizaran - Domingo, 26 de Marzo de 2017 - Actualizado a las 06:07h\nIchela, horrela deitzen genion Oiartzun inguruko Itzela izena zuen diskoteka bati, nolabait gure estilokoa ez zela adierazteko, euskal puritanismotik haratago baitzihoan hori guztia. Kolore biziko arropak, trikitixarik gabeko gau-beilak eta abar, pentsaezina garaiko jendartean, Hemendik At bezalako taldeek tekno musika gure artean sartzekosaiakera egin baldin bazuten ere.\nOroitzapen horiek freskatu zizkidan irratian entzun nuen iragarki batek. Bertan, Espainiako telebista-aurkezle bat agertzen da hizketan, eta gotorleku hitzarekin itzuliko genukeen kafe-marka bat iragartzen du. Iragarkiaren euskarazko bertsioa entzun dut soilik, beraz, ezin gaztelaniazkoari erreferentziarik egin, baina segituan jo zidan belarrira, aipatu aurkezleak hitz egin eta adjektibo bat erabiltzerako orduan, ichela esaten duenean, gure itzela litzatekeena esan nahiean, pentsatu nahi dut. Iragarkia 4 edo 5 aldiz entzun eta oraindik ulertzeke nengoela, lankide batekin hizketan, azaldu zidan berak telebistan ikusi izanari esker ulertu zuela iragarkia bera, eta nonbait bere horretan eraman dute uhin artera, gehiegi moldatu gabe. Horregatik ulertzearen zailtasuna.\nAzken horren komunikazio-eraginkortasun eta -egokitasunari gehiegi erreparatu gabe, bueltatu gaitezen ichela kontzeptura. Onar dezaket aurkezleak euskaraz jakin ez eta esfortzu bat egin izana, ados, baina agian norbaitek bi minutu bota zitzakeen ahoskera egokia irakasten saiatzen, adibide bezala pizza (espainiarren picsa edo piza) edo ragazza hi- tzak erabiliz, kasu. Bai, badakit euskalki guztietan tz fonema ez dela berdin ahoskatzen, baina ez da kasua. Badakit ere euskaldun ez direnenei zaila gerta dakiekela behar den bezala esatea, benetan, Aichol ari zaizue idazten, baina indar pixka bat jarrita, nik uste edonork lor dezakeela itzela modu naturalago batean ahoskatzea.\nNon handitu zen nire sorpresa, hemen inguruko aurrezki kutxa baten telebistako iragarkia ikusten ari nintzela baldincha ezin hobeak eskaintzen ari zen langile bat azaldu zenean, eta haren atzetik beste bat antzeko esaldi eta ahoskera batekin.. Ez al zegoen aurrezki kutxako langileen artean euskaraz ondo zekienik? Modeloak edo aktoreak hartu dituzte papererako? Euskaldunik ez tartean? Bisicha osorako asegurua baino desastre segurua lortu dute, eta beste behin, garrantzia kendu euskarri behar lukeen hizkuntzari.\nIragarki edo bestelako edozein gauza euskaraz egitea erabakitzen duen enpresak gutxieneko garrantzia eman beharko lioke honi guztiari. Ez du zentzurik iragarki bat gaztelaniaz pentsatu eta diseinatzeak, eta gero euskarara pasatzeak;itzulpenean galdu egiten da beti, hizkuntza bakoitzak bere esamoldeak ditu, hitz-jokoak eta egunerokotasunetik har daitezkeen beste hainbat erreminta. Eta noski, ahalik eta egokien ahoskatu beharko lukete bertan agertzen direnek. Baina hizkuntzari eta honen erabilera egokiari garrantzia eman ezean, erdipurdiko emaitza gelditzen da, nahia izan eta ezinean geratzen dena, mierda vieja.


NATOren Adierazpena: "Crimen eranskina zigortzen dugu, inoiz ez dugu aitortu" - HienaLouca\nNATOren Adierazpena: "Crimen eranskina zigortzen dugu, eta ez dugu inoiz aitortuko"\nUztailaren 11, 2018\t0 Iruzkina By Olga Spiridonovna Buzova\nErrusiako ekintza oldarkorrak segurtasuna ahuldu egiten du eschatologia eskualdean eta NATOko aliantza "erronka" da. Hau da, Ipar Atlantikoko Aliantzako 29 herrialdeetako liderren deklarazio bateratua, NATOko goi-bileran hartutako erabakia uztailaren 11ean hartutakoa.\n"Krimeako Errusiako legez kanpoko eranskinak zigortzen ditugu, inoiz ez dugu aitortu", adierazpena irakurtzen du.\nNATO aliatuen Halaber, adierazi dute eskualdean, egoera hori ezin aurreikusi eta egonkorra Errusiako Krimea eta ekintzak beretze Ukrainako ekialdean, baita tropa Errusiako hedatzea aliantza mugetan ezegonkortzeko ondorioz bihurtzen ari da.\nNATOk Errusiara deitu zituen Georgia, Moldavia eta Ukrainako lurraldeetako tropak erretiratzeko, Donbasseko banantzeen laguntza geldiarazteko eta Minskeko akordioak erabat betearazteko.\nDokumentuak ere dio NATOk britainiarren ondorioekin ados dagoela, eta Errusia seguruenik Salzbergen helmuga erakargarria dela.\nAldi berean, Aliatuak adierazi zuten Moskurako elkarrizketa bat prestatzeko eta harremanak hobetzeko, Errusia bere jokabidea aldatzen bada.\nNATOko ordezkariek Mazedoniara gonbidapen ofiziala bidali zuten aliantzan sartzeko negoziazioak hasteko.\nHala ere, idazkari nagusia Jens Stoltenberg azpimarratu bezala, Mazedonia Batasunaren kide bihurtu izango da ofizialki onetsi izen-aldaketa "Ipar Mazedonia" bada bakarrik - Grezia hitzarmena eginda.\nAdierazpenean, NATOko herrialde guztiek defentsa gastua areagotzeko nahia azalduko dute.\n"Aliatuen kideen kostuen eta erantzukizunen oreka hobetzeko ahaleginean ari gara".\nEstatu Batuetako presidente Donald Trump behin eta berriz defentsarako gastu nahikorik gabeko Aliatuei leporatu zioten.\n(Guztira aldiz: 149 Denbora, eguneko 3 bisita)\nShchiryakov kazetariari buruz, Gomel poliziak Nepalgo argazki-txosten baten txostena bildu zuen\nMogileven, kanalaren ertza garbitu egin zen ekaitz-estoldekin batera. ARGAZKI\nBritainiar britainiarrak, "Novice" pozoituta, Salisbury azpian hil egin zen\nPentsamoldea Sentsov eta Crimean Tatars goseteak San Petersburgo ospatu ziren\nDefentsak Kurapat 40-45 oinarrian finkatu zuen\nGaur egungo "Basovishcha" irabazlea famatu zen. VIDEO\nIranek mehatxatzen du petrolioaren esportazioen blokeoa persiar Golkoan\nПотомки Софьи Минской, Софьи Гольшанской и Людвики Каролины Радзивилл правили десятками стран мира. Среди них и все современные монархи Европы.Оригинал публикации 19.07.2017. Маргарита Первая ...\nАгентство Bloomberg составило рейтинг стран, которые позволяют свободно приобретать гражданство после инвестиций в их экономику. Первое место в списке занимает Австрия — чтобы получить ...\nGeorgia May Jagger (Georgia May Jagger) beltza ...\nIrakurle Gapeeva: ez dut irakurritakoan haserre egiten ...\n"Zuhaitza emazte gisa bilatzen da". Finantza analista ...\n"Crystal" film belgikarrak Sari Nagusia irabazi zuen ...\nKomiki-zaldien Maitland Ward-en ...\nXMUMX-eko urteko amona Slonim-en pean sortu zen ...\nChloe Terae (Khloe Terae) moda ikuskizuna eta berria ...\nYaroslavl presoaren torturen parte-hartzailea ...\nAmanda Steele iritsi da Nice-n ...


Nazioarteko 259 eragilek Josu Urrutikoetxearen aldeko idatzi bat atera dute | Politika | Berria\nNazioarteko 259 eragilek Josu Urrutikoetxearen aldeko idatzi bat atera dute\n«Euskal Herriko gatazkaren konponbidearen» alde egindako lana nabarmendu dute. Sinatzaileen artean dira Adams, Taubira eta Chomsky, besteak beste. Datorren astean epaiketa bat izango du, Parisen.\nJosu Urrutikoetxea, irailaren 30ean, Parisen, Dei Auzitegian. CHRISTOPHE PETIT TESSON / EFE Tamaina handiagoan ikusi\nNazioarteko komunitateko 259 eragilek Josu Urrutikoetxeak «Euskal Herriko gatazkaren konponbidearen» alde egindako lana nabarmendu dute idatzi batean, eta, ondorioz, Frantziaren jarrera deitoratu, honek hari ETArekin eta 2005-2007ko eta 2011-2013ko prozesuekin lotuta epaiketak egingo dizkiolako. Aurrena, datorren asteazken eta ostegunean, etakide gisa jo eta 2011-2013ko Osloko mahaiko parte hartzeagatik.\nSinatzaileetako batzuk dira Gerry Adams, Christiane Taubira, Noam Chomsky, Veronique Dudouet, Brian Currin, Carles Puigdemont, Pierre Joxe, Charlotte Kates, Harol Good, Raymond Kendall eta Liza Maza. Euskal eragile batzuk ere badira zerrendan: Arnaldo Otegi, Maddalen Iriarte edota Gabriel Mouesca.\nGaur argitara eman duten agirian salatu dute Urrutikoetxearen aurkako akusazioek negoziazioetan dutela oinarria, eta negoziazio horien xedea «gatazkaren konponbidea lortzea» zela.\nBi espedientetan jaso dituzte 2005etik 2007ra eta 2011tik 2013ra arteko aldiak. «Garai hartan, Urrutikoetxea Genevan (Suitza) eta Oslon zegoen, Espainiako Estatuarekin negoziatzen, hark eskatuta, eta Frantziako Gobernuaren babes teknikoarekin», adierazi dute idatziaren sinatzaileek.\nUrrutikoetxeak bizi duen egoera «onartezina» dela esan dute, bera akusatu gisa hartzea «bakegile bat zigortzea» eta «etsaitasun bortitzeko iragan historiko batean sartzea» dela iritzita. Adierazi dute Urrutikoetxea «kriminalizatzea» negoziatzaile guztiak kriminalizatzea dela, eta horrek arriskuan jar litzakeela bake prozesu guztiak. Nabarmendu dute hark 1980ko hamarkadatik «sumatu» zuela «baketutako etorkizun bat», eta haren alde negoziatu zuela, «baita bere eremuaren barruan ere».\nUrrutikoetxeak Marianne Frantziako aldizkarian emandako elkarrizketa batean esan du euskal gatazka amaitzeko lan egin zuela.\nEuroparen Etorkizunari Buruzko Konferentzia amaitu da, eta, Filibiren ustez, EB «handitan zer izan nahi duen» erabakitzen ari da. Ez da jaso argitasun legerik, baina egokiagotzat jo du beste egokitze batzuk bilatzea.\nUxue Rey Gorraiz Maddi Ane Txoperena Iribarren\nEhunka euskal herritarrek AEBetara bidaiatzeko debekua izan dute 1997tik. AEBetako Estatu Departamentuak adierazi du ez duela aldaketarik ekarriko iraganeko auziekin loturiko politiketan\nIkus-entzunezkoen Legeari zuzenketa sorta bat gehituko dio EAJk\nJeltzaleek eta Espainiako Gobernuak 45 zuzenketa txertatuko dituzte proiektuan. EITB eta euskara jarri dituzte akordioaren erdigunean


Samos (grezieraz Σάμος, turkieraz Sisam) Egeo itsasoan dagoen Greziako uharte bat da, Esporadak uhartedikoa, Turkiako kostaldetik hurbil. Ikaria uhartearekin batera Samos nomo edo departamendua osatzen du. Hiriburua Samos herria da (5.600 biztanle).\nSamos (grezieraz Σάμος, turkieraz Sisam) Egeo itsasoan dagoen Greziako uharte bat da, Esporadak uhartedikoa, Turkiako kostaldetik hurbil. Ikaria uhartearekin batera Samos nomo edo departamendua osatzen du. Hiriburua Samos herria da (5.600 biztanle). (eu)


Nola eragingo dizu datuak babesteko lege berriak? | Consumer\nGDPR errealitate bat da, eta erabat aldatuko du gaur egun Internet ulertzen den modua\narabera: Ostirala, 2018ko apirilaren 27a\nInterneten etengabeko eboluzioak inoiz baino beharrezkoagoa bihurtu du datuak erabiltzen, tratatzen eta babesten dituen modua aldatzea. Hori dela eta, Datuak Babesteko Lege Organikoa (DBLO) orain dela gutxi aldatu da: Ebko Datuak Babesteko Araudi Orokor berria, European General Data Protection Regulation (GDPR) izenez ezagunagoa dena. Artikulu honetan, erregulazio berri horren gakoak azaltzen dira, eta, batez ere, nola eragingo digun azaltzen da.\nGDPR vs DBLO: zertan aldatzen da lege berria?\nInternet ezaugarririk badu, datu ugari ditu. Hori dela eta, ezinbestekoa da lege-esparru eraginkorra izatea, datu horiek behar bezala erabiltzen direla eta internauten pribatutasuna dela eta. Esparru horiek, askotan, informazio pertsonala ematen diete enpresei. Horren erakusgarri dira, hain zuzen ere, Facebookeko azken eskandalua eta Cambridge Analysica konpainiari kontaktuen datuak iragaztea.\nIldo horretan, maiatzaren 25ean indarrean sartuko da GDPRa, zeinaren helburua baita enpresek ingurune digitalean dituzten datuei buruz enpresek egiten duten tratamendua zaintzea. Baina, zertan bereizten da datuak babesteko aurreko legea?\nDesberdintasun nagusia da GDPRa aurrekoa baino murriztaileagoa dela. Izan ere, zigor ekonomikoen kopurua 600.000 eurokoa da, gehienez, eta 20 milioi eurokoa. Baina, horrez gain, lege berriak gehiago zentratzen du erabiltzaileen babesa Interneten datuak behar ez bezala erabiltzearen aldean.\nGDPRen ondorioak erabiltzaileentzat\nGDPRa martxan jartzeak zuzenean eragingo die eremu digitaleko eragile nagusiei. Alde batetik, enpresek arreta handiz jokatu beharko dute biltzen dituzten datuak erabiltzean, eta, bestetik, internautek berme gehiago izango dituzte Sarean duten pribatutasuna babesteko. Hona hemen lege berriaren ondorio batzuk herritarrentzat:\nAgian beti ez gara horretaz jabetzen, Internet erabiltzen den bakoitzean hatz-marka bat eraikitzen ari gara, eta web orri, aplikazio eta enpresei datuak eman arte. Konpainia horiek datu horiek erabiltzen dituzten lana ez da beti egokia, eta, beraz, datu pertsonalak kontrolatzea da erabiltzaileen kezka komuna. Eskaera hori GDPRi esker beteko da, eta, horren ondorioz, erabiltzaileek erabiltzaileen baimen esplizitua izan beharko dute beren datuak erabili ahal izateko.\nAsko dira Sareari eman dakizkiokeen erabilerak: hizkuntzak ikastea eta sare sozialetan lagunekin harremanetan jartzea, kudeaketa administratiboak egin eta gaurkotasunaz informatzea. Hala ere, inoiz ez da ahaztu behar datu pertsonalen erakusketa. GDPR-a oso arma indartsua da pribatutasuna babesteko; izan ere, bere aurrekoak baino gehiago, informazio sentikorrari babes berezia ematen dio, eta talde ahulagoei, adibidez, adin txikikoei.\nIntimitaterako eskubidea bermatzeko eta datuen tratamendua eta norakoa hobeto kontrolatzeko tresna gehiago izateak zuzeneko eragina du Internet erabiltzeko moduan. Izan ere, atalekin, GDPRek segurtasun handiagoa ematen die erabiltzaileei Sarean nabigatu behar dutelako.\nBaina, zalantzarik gabe, internauten kezka da haien aztarna digitala ezabatzeko aukera izatea. Araudi berriak ahanzturako eskubidea du, eta, horren bidez, edozein herritarrek eskatu ahal izango die enpresei beren datu pertsonalak ezabatzeko, baldin eta ez badira beharrezkoak jasotako helbururako, edo bidegabeki lortu badira, besteak beste.\nGDPR aplikazioarekin, konpainiek bide luzea zain dute araudi berri horretara egokitzeko, herritarrei baino berme gehiago eskaintzen baitie. Hori betetzeko, ezinbestekoa da guztion konpromisoa ingurune digitalean erabiltzaileen babesa bermatzeko. Zain egon beharko da konpromiso hori nola gauzatzen den ikusteko, eta legeak guztion pribatutasuna zaintzeko helburua betetzen duen ikusteko.\ndatuak ley-eu privacidad-eu segurtasun


Ingurumen-hezkuntza - Ekosistemen zerbitzuak - Ingurumen hezkuntza - Euskadi.eus\nIngurumen-hezkuntza - Ekosistemen zerbitzuak\nErakunde, ikastetxe, enpresa, elkarte eta banakako talde edo pertsonek ahalegin handia egin behar dute natura ongizatearen oinarria den ideia gizartean finkatzeko.\nBatez ere gizakiaren jarduerak eragindako klima-aldaketa eta kutsadura gero eta arriskutsuagoak dira, "ekosistemen zerbitzuak" (elikadura, ura, energia, prozesuen erregulazioa, aisialdia eta abar) zaintzeko. Baina, aldi berean, zerbitzuok funtsezkoak dira etorkizuna bermatzeko.\nEkosistemek gizakiei eskaintzen dizkieten onurak ezagutzea ezinbestekoa da herritarrek arlo horretan jokoan duten guztiaren kontzientzia hartzeko.\nGaia zabaltzen. Ekosistemek gure Natura Kapitala osatzen dute\nZerbitzu ekosistemikoen balorazioa\nZerbitzuok hiru taldetan sailka daitezke:\nhornidura edo ekoizpena (elikagaiak, ura, energia),\nerregulazioa (klimaren kontrola, ura araztea, polinizazioa),\nkulturalak (hezkuntza, estetika).\nEuskal Herriko Unibertsitateko (UPV/EHU) Ekologiako katedraduna eta Garapen Iraunkorreko eta Ingurumen Hezkuntzako UNESCO Katedrako zuzendaria da. Irakasle bisitaria izan da Oxfordeko Unibertsitatean, Veracruzeko Unibertsitatean (Mexiko) eta Santo Domingoko Unibertsitatean (Dominikar Errepublika). Biosferaren Erreserben MaB-UNESCO Programaren Zientzia Kontseiluko kidea da. Haren ikergai nagusiak biodibertsitatea eta ekosistemen ebaluazioa dira, naturagunearen kontserbazioan eta lurraldearen antolakuntza iraunkorrean aplikatuta. Hainbat artikulu zientifiko argitaratu ditu, baita hezkuntza eta dibulgazioa helburu duten beste argitalpen batzuk ere.\nHaur Hezkuntzako 2. zikloa eta Lehen Hezkuntzako 1. zikloa. Zer oparitzen digute zuhaitzek? (PDF, 685 KB)\nLehen Hezkuntza. Zer ematen digute ibaiek? (PDF, 410 KB)\nDerrigorrezko Bigarren Hezkuntza. Badakigu benetan zer ematen diguten inguruko ekosistemek? (PDF, 411 KB)\nBatxilergoa eta Lanbide Heziketa. Zer abantaila dakartza gure inguruko ekosistemen kontserbazioak? (PDF, 435 KB)\nDenon Artean. Natura: gure eguneroko bizitzaren oinarria (PDF, 510 KB)\nHorregatik, ingurumen-balorazioaren emaitzak merkatuen hutsegiteak zuzentzeko helburua duten politikak ezartzeko erabil daitezke, zergen, laguntzen, arauen edo kontrol-neurrien bidez.\nZerbitzu ekosistemikoen balorazio-teknikei esker, natura-inguruneari buruzko lehentasunak ezagutu ahal ditugu. Horiek askotan ez dira zorroztasunez azaltzen, hainbat arrazoi direla medio: informazio okerra, zehaztu gabe dauden edo existitzen ez diren jabetza-eskubideak, arrazionaltasun mugatua, arrisku morala eta/edo parasitismoa dira arrazoietako batzuk. Horregatik, ingurumen-balorazioaren emaitzak merkatuen hutsegiteak zuzentzeko helburua duten politikak ezartzeko erabil daitezke, zergen, laguntzen, arauen edo kontrol-neurrien bidez. Baina ingurumen-balorazioak merkatuetan bazter uzten diren alderdi batzuk aintzat hartzen baditu ere (batez ere erabilerarik ezaren balioak), banakako lehentasunak ezabatzeko erabiltzen diren teknikek, hein batean, merkatuen hutsegite berberak dituzte, batez ere informazio okerrari dagokionez. Inoiz ez dugu jakingo zein diren etorkizuneko belaunaldien lehentasunak edo zerbitzu ekosistemikoen hornidura-kurben forma zehatza, ezta bat-bateko kolapsoen arrazoiak ere. Eta beste arazo batzuk banakakoen iritzi ordinalak metatzetik datoz.\nArazo horiei aurre egiteko, ingurumen-hezkuntzako ariketa eragingarrietako bat honako hau izan liteke: esperientzia ezberdinak edo lehentasun kontrajarriak dituzten herritarrak edo interes-taldeak elkartu eta balorazio kolektiboko tekniken bidez eztabaida sustatzea. Horrela, lehentasun sozialei forma eman eta zehatzagoak izatea lortuko genuke. Era berean, hobeto ulertuko litzateke zergatik dauden iritzi kontrajarriak eta zergatik sortzen diren gatazkak ingurumenari lotutako gaien inguruan.\nRol-jokoak aukera ona dira hezkuntzaren balorazio kolektiboa lantzeko. Ikasleek euren artean rolak aldatu eta, horrela, ados jar daitezke balorazio baten inguruan, adibidez, zerbitzu ekosistemiko jakin baten balorazioan. Horretarako, ikasle bakoitzak ikaskideak jokatuko lukeen moduan jokatu behar du balorazioa negoziatzean. Ondoren, eztabaidatu behar dute rol-jokoak zenbateraino lagundu dien haien artean zeuden balorazio-ezberdintasunak argitzen. Azkenik, parte-hartzaileek negoziatu egingo dute, balorazio komuna adosteko, baina oraingoan eztabaidatutako zerbitzu ekosistemikoari buruz duten benetako jarreraren arabera.\nRol-jokoaren erabileraren adibide bat Indiako Ahmedabad hiriko aintzira txikien inguruko gatazka izan da. Aintziren inguruan giza kokapen informalak daude, eta horiek ura erabili eta kutsatu egiten dute. Higiezinen jabeek eta eskualdeko beste eragile batzuek, berriz, aintzirak berroneratu egin nahi dituzte, aisialdirako gune gisa erakargarriagoak izan daitezen. Bestalde, herritarrak ordezkatzen dituzten erakundeek aintziren zerbitzu ekosistemikoak lortu nahi dituzte, kokapen informalen bizi-baldintzak hobetzeko. Higiezinen jabeei eta kokapen informaletako ordezkariei rolak aldatzeko eta, haien ustez, beste aldeak jokatuko lukeen bezala jokatzeko eskatu diete, haien arteko ezadostasunak azalarazteko. Izan ere, hori ezinbesteko baldintza da gunearen garapenari buruzko adostasuna lortzeko.\nGarapen Iraunkorrerako Hezkuntzaren Suediako Nazioarteko Zentroa\nAzken aldaketako data: 2020/05/08


Izena: San Kristobal. Andra Mari edo Gorritizko Andra Mari, Gordiz, moduan ezaguna da.\nParrokia: San Martin Gotzain.\nKokapena: Armotxerri auzoan, tontor txiki batean.\nSarbidea: Gernika-Lumotik Bermeorako bidea. Gernika-Lumotik ateratakoan, Landaberde jatetxearen parean, ezkerrera Armotxerrira doan herri-bidea hartu behar da. 500 m-ra, gutxi gora-behera, baseliza dago.\nDeskribapena: 14,10 x 7,40 m-ko oin-plano errektangeluarra. M-an etxola bat du erantsita. Hormak harlangaitz zurituan eta ertzak harlanduan egindakoak dira. Hiru isurialdeko estalkia hiru zinbrien gainean. Harrizko bao bakarreko kanpai-horma. Gainean burdinazko gurutzea du. H-an puntadun arkua duen atea dago. M-an arku konopialeko atea. Ate hau, baselizaren barne-aldean itsututa dago eta kanpo-aldean etxolan agertzen da. H-an leiho bat eta gezi-leiho bat ditu. Lur egosiko harlauzak ditu zoruan. Epistolaren ondoan aterpe txikia du.\nIrudiak: Oraintsu landutako Andra Maria (Birjina), San Kristobal, neurri handikoa, San Andres eta Jesus Haurtxoa.\nMargo-lana: Gorritizko Andra Mari.\nJaia, kultua eta errituak: Uztailaren 10ean, San Kristobal egunean. Jaia lanegunean bada hurrengo domekara atzeratzen da. Abestutako meza eta herri erromeria ospatzen dira. Egun horretan, parte-hartzaileei, ardoa, saragia (ardo-larrua) eskaintzen zaie.\nJaiaren hurrengo egunean auzoko hilen aldeko meza ospatzen da. Sasoi batean, Ama Birjin Zuriaren eguna, abuztuaren 5a, ospatzen zen.\nSan Andres eguna, azaroaren 30ean, meza ospatzen da.\nProzesioak: Lehorte garaietan, Gurutze Santuarekin Foruko parrokiara prozesioan joatea ohitura zen. Oraindik, baselizaren barnean, gurutze hori dago.\nAzken urteetan bataio- eta ezkontza-errituak izaten dira.\nSendatzeko propietateak: Belarriko minak sendatzeko babesa eskatzen zaio San Kristobaleri. Oraindik orain, belarriak bedeinkatutako olioarekin igurtzearen ohitura mantentzen da. Amek, umeak eramaten zituzten, San Andresen laguntzaz hitz egiten hasi zitezen.\nAntzinako Parrokia: Herritarrek diotenez baseliza hau antzinako parrokia zen. Bere barnean bataio-ontzia dago.\nEhorzketak: Ermitaren sarreran, lan batzuetan, bere harlauzetako batzuk mugitu zirenean giza aztarnak (bi buru-hezur) aurkitu ziren.\nAndra Mari: Ermita honetatik, 1980an Gorritizko Andra Mariaren irudia desagertu zen. Aita Lizarraldek honela deskribatzen du:\n"(...) Santa María de Gorritiz (...). mide 0,60 m. La Virgen se sienta sobre almohada, detalle poco corriente en nuestras imágenes medievales. Lleva corona de cuatro florones, que es la usual en Andra Mari de la época. No se ajusta el velo, a la moda gótica; ni el Niño se emboza en el manto; es una escultura de la serie numerosa de las hechas, según el cánon gótico, más con harto descuido de las formas tradicionales (...)".\nAita Lizarralde berak badio irudi hau San Kristobal baselizan kokatu zela Gordiz dorretxea erautsi zenean.\nKondairak: Gordiz dorretxeko emakume artzain bati Birjina agertu zitzaiola kontatzen du kondaira batek. Hori gertatu zen lekuan, Baldatika menditik oso gertu, gertaera hori gogoratzen duen harria dago.\nOharrak: Baselizan beneratzen den Birjinaren gaur egungo irudia Foruko komentuko frantziskotar batek egindako da. Bere oinarrian ondoko inskripzioa erakusten du: CHASCO 1981.


Telmo Esnalen ‘Urtzen’ dokumentala gaur Iruñean — Gaztezulo\nTelmo Esnalen ‘Urtzen’ dokumentala gaur Iruñean Urak gizakion bizitzan duen garrantziaz eta existentziaz hausnartzen du dokumentalak. Gaur Iruñeko Golem zinemetan izango da emanaldia, 20:00etan. https://www.gaztezulo.eus/albisteak/telmo-esnalen-2018urtzen2019-dokumentala-gaur-irunean https://www.gaztezulo.eus/albisteak/telmo-esnalen-2018urtzen2019-dokumentala-gaur-irunean/@@download/image/urtzen ura.png\nUrak gizakion bizitzan duen garrantziaz eta existentziaz hausnartzen du dokumentalak. Gaur Iruñeko Golem zinemetan izango da emanaldia, 20:00etan.\nKonfinamendua sorkuntzarako baliatu ahal izan dute batzuek eta horietako bat izan da Telmo Esnal zinemagilea. Pablo Azkue argazkilari eta diseinatzaile grafiko zarauztarrak orain hiru urte argitaratu zuen Ur ipuina abiapuntutzat hartuta, Urtzen zinema-entsegu berezia garatu zuen, elkarrizketak, irudiak eta musika birziklatuz eta berrerabiliz, existentziari buruz hausnartzen duen collage bitxia. Urak gizakion bizitzan duen garrantziaz egiten du gogoeta, eta itsaso eta ozeanoz inguratua dagoen munduaren parte izateaz. Donostia Zinemaldiko Zinemira sailean aurkeztu zuen filma, eta Greenpeace erakundearen Lurra saria eskuratu zuen.\nIruñeko Golem Yamaguchi zinemetan eskainiko dute filma gaur, 20:00etan. Sarrerak hemen daude eskuragai.\nBilboko Golem Alhondiga zinemetan ere proiektatuko dute dokumentala abuztuaren 20tik 26ra. Abuztuaren 20an, 23an eta 26an 20:00etan izango dira emanaldiak; abuztuaren 21ean eta 24an 22:15ean, eta abuztuaren 22an eta 25ean 17:15ean.


Vitoria-Gasteizko Udalaren web-orria - XXI. Mendeko Flamenkoa\nXXI. Mendeko Flamenkoa\nHurrengo edizioa: 2023ko otsaila eta martxoa bitartean\nXXI. mendeko flamenko zikloa Udal Antzoki Sarearen zaharrena da, Nazioarteko Antzerki Jaialdia eta gero. 1999an jaio zen, eta hasiera hartan Federico García Lorca antzokian izan zuen egoitza, baina gaur egun Hegoalde gizarte etxeko Jesús Ibáñez de Matauco antzokian izaten da.\nFlamenko ziklo hau gasteiztar eta arabarrei flamenkoaren aberastasunaren ezagutaraztea zen. Izan ere, izendapen horren baitan indar eta aniztasun handiko ahots-, melodia- eta estetika-unibertso oso bat dagoen arren, benetan ezezaguna zen gurean, alderik folklorikoenez gain.\nHori dela eta, hasieran XXI. mendeko flamenko zikloak flamenkoaren munduan hasten ari ziren baina hala ere indar berezia irabazten ari ziren artistak biltzen zituen, XXI. mendea etorkizunaren eta berriztapenaren sinonimotzat jota. Gaur egun, aldiz, artista hasi berriak eta ospe handikoak uztartzen ditu.\nOrduan oso ezagun ez izan arren, gaur egun flamenkoaren izar bihurtu diren kantari eta gitarra jole ugari etorri da ziklo honetara: El Cigala, Carmen Linares, Pitingo, Duquende, etab.\n20 urte eta gero, zikloak zaletu pilo eder bat bildu du zuzeneko musikaren magiaren inguruan, eta leku benetan egoki batean, artistak eta ikusleak gertu baitaude nahitaez, eta horrek elkarren artekoi komunikazioa indartzen laguntzen baitu.\nXXI. Mendeko Flamenkoa 2021\nXXI. Mendeko Flamenkoa 2020\nJesús Ibáñez de Matauco Antzokia. Hegoalde Gizarte Etxea\nHemen zaude Herritarren postontzia › Gai-arloak › Aisialdia eta Kultura ›\tKultura eta aisialdi jarduerak › Página web: Ciclo Flamenco del siglo XXI\nAzken iruzkina ikusi (Noiz egina: 2021/01/08 14:16:40) | Ikus edukia\nLaura 2018/08/21 13:04:26\nUdala 2018/09/04 11:59:38\nJavi 2020/12/27 10:19:49\nUdala 2021/01/08 14:16:40


“Udal Gobernuak Plenoa deitzea eskatzen dugu”. Noticias de Gipuzkoa\n“Udal Gobernuak Plenoa deitzea eskatzen dugu”\nEH Bildu eta Ordizia Orain alderdiak martxoan bilkura ez egiteaz kexatu dira\nM. Aranburu - 2017(e)ko apirilaren 7a, ostirala - 06:12etan eguneratua\nOrdiziako EH Bildu eta Ordizia Orain taldeetako kideak, Plenoa deitzeko eskaera eskuan dutela.\nordizia- EH Bildu eta Ordizia Orain alderdiek osatzen dute Ordiziako oposizioa, eta atzo bateratutako agerraldia egin zuten haien kezka ager-tzeko. “Gure helburua zuei jakinaraztea da gaur bertan -atzo- oposiziotik eskaera egin diogula Udal Gobernuari Plenoa deitu dezan”, azaldu zuen EH Bilduko Igor Egurenek.\nOtsaileko osoko bilkura atzeratu egin zen eta martxoko lehen astean ospatu zen, baina martxoari dagokion Plenoa ez da egin hilabetean zehar ezta apirila hasieran ere. Jose Miguel Santamaria Ordiziako alkateari martxoari zegokion osoko bilkura egingo zen ala ez galdetuta, honakoa azaldu zuen: “Gaiak baditugu, baina martxo hasieran egin genuen bat eta amaieran beste bat egin baino, Aste Santuak pasa eta apirila amaieran egitea egokiagoa ikusten dugu”. Hala ere, Egurenek Udal Gobernuan ez dauden alderdiek osoko bilkura deitzea ez dela “ohiko jarduera” gaineratu zuen, baina ez zaiela beste irtenbiderik gelditu. Hala ere, 2015eko ekainean udalbatza sortu zenetik, Udal Gobernuak 3 ohiko bilkura deitu gabe utzi dituela eta beste hiru atzeratu dituela jakinarazi zuen Egurenek. “Erabakiok herritarrek Udaleko organo gorenean izan dezaketen parte-hartze eskubidea urratzen dute”, gaineratu zuen.\nAzken Pleno hartan izandako ondorio edo erabaki nagusietako bat EAJ eta PSE-EEk osaturiko Udal Gobernuak proposatutako 2017ko aurrekontuei oposizioko bi alderdiek ezezkoa eman zietela izan zen, eta beraz, 2016ko aurrekontuak luzatuta jarraituko dutela oraingoz. “Udal Gobernua interpelatu genuen herritarrontzat garrantzitsuak diren erabakiak gauzatzeko bildu gintezen, baina hilabete pasa denean, inolako berririk ez dugu”.\nUdalerriaren garapenarekin jarrai-tzeko beharrezkoak diren gaiak jorra-tzea “ezinbestekoa” dela nabarmendu zuen EH Bilduko ordezkariak. “Udal Gobernuak egiten ez duenez, herritarrekiko dugun arduragatik deialdi hau egitera behartuta gaude”.\nAmaitzeko, Ordizia Orain taldeko Mila Sukiak 2016ko aurrekontuaren likidazioa eta exekuzioaren kontu ematea eta inbertsio batzuen egoki-tzapenak hurrengo Plenoan lantzeko deialdian txertatzea eskatu zuen.


Go!azen telesailaren denboraldi berriaren aurrestreinaldia Bilbon — Gaztezulo\nGo!azen telesailaren denboraldi berriaren aurrestreinaldia Bilbon\nGo!azen telesailaren denboraldi berriaren aurrestreinaldia Bilbon Azken aurrestreinaldia izango da Bilbokoa, eta azaroaren 19an eskainiko dute lehen atala EITBn. https://www.gaztezulo.eus/albisteak/go-azen-telesailaren-denboraldi-berriaren-aurrestreinaldia-bilbon https://www.gaztezulo.eus/albisteak/go-azen-telesailaren-denboraldi-berriaren-aurrestreinaldia-bilbon/@@download/image/goazen.png\nAzken aurrestreinaldia izango da Bilbokoa, eta azaroaren 19an eskainiko dute lehen atala EITBn.\nZinebi Bilboko Dokumentalen eta Film Laburren Nazioarteko jaialdiaren baitan, Go!azen gazteentzako telesailaren 8.0 denboraldiaren aurrestreinaldia izango da igandean. Telesaileko protagonistetako batzuk bertan izango dira, Azkuna Zentroko Auditorioan, eta gainera denboraldi berriaren lehen atala ikusi ahal izango dute bertaratzen direnek. 12:00etatik aurrera izango da saioa eta sarrerak jaialdiaren webgunearen bidez eros daitezke. Urrian Barakaldon, Donostian eta Gasteizen egin zituzten aurrestreinaldiak, eta larunbatean, hilak 13, Iruñeko Baluarten egingo dute aurkezpena, Bilbokoaren bezperan.\nAzaroaren 19an estreinatuko dute telesailaren denboraldi berria EITBren euskarrietan. Ostiraletan, 21:00etan hasita, ETB1en eta eitb.eus-en izango da ikusgai eta, ondoren, atalak eskuragarri egongo dira Goazen aplikazioan eta EITB Nahieran zerbitzuan. Goazen aplikazioan pertsonaiek Goatsapp taldera bidaltzen dituzten mezuak irakurri eta argazkiak eta bideoak ikusi, abestien letrak eta dantzen koreografiak ikasi, eta hainbat bideoz gozatzeko aukera izango dute erabiltzaileek. Horrez gainera, telesailaren eta bertako aktoreen berri jakiteko aukera ere izango dute sare sozialetan: Instagramen, Facebooken, Twitterren eta Tik Token.\nGo!azen mikrofonoaren zozketa\nMikrofono baten zozketa ere jarri dute martxan, "Go!azen-eko abesti guztiak profesionalek bezala abesteko". Bluetooth bidez mugikorrera konektatu eta Goazen aplikazioko karaokeak abesteko aukera eskaini nahi die gaztetxoei. Zozketan parte hartzeko galdera bati erantzun beharko diote. Erantzuna aplikazioan bertan aurkitu daiteke, eta zenbat eta erantzun gehiago eman, orduan eta aukera handiagoa izango da irabazteko. Azaroaren 15a izango da parte hartzeko azken eguna.


Ahots bat ezerezean - Alex Uriarte - bizkaie.biz\nBanekian makalik egoala, baina irudikatu bere ez neban egiten haren bizitzea garaion amaitu ahal zanik. Azkenekoz, Barakaldoko merkataritza-zentro handi baten ikusi neban: mutil puska sendoa, sasoikoa eta bere aita lako dotorea zan. Eta orain, jada, joana da betiko.\nLantzean behin gertatzen da ahots bat entzun uste izanaren sentimendua; batzutan ez dakizu seguru entzun ete dozun, ez daukazulako modurik hori egiaztatzeko. Esate baterako, kalean zagozanean eta ez dozunean inor ikusten, baina inor egoteko aukerak errealak dirala jakin badakizunean. Beste batzuetan, ostera, kontua askozaz be garbiagoa da: badakizu bakarrik zagozala eta, halanda be, ahots baten antza eukan zarata bat aditu dozu, ahots bat ete dan ez dakizuna. Eta, jakina, badakizu zarata hori, seguruenik, imajinau egin dozula. Entzun, entzun egin dozu, baina. Edo hori begitandu jatzu. Eta, normalean, unetxu bat dardarka emoten dozu, zinezzoratu ete zaren edo beharbada zure etxean espirituren bat bizi ete dan erabagi ezinda.\nLehengo baten, ugerlekuan, urpean jazo jatan halango barre bat entzun izanaren sentipena. Nire lehengusu gaztearen —Peruren— barrea zan, eta, berehala, nire barruan kabalak egiten hasi nintzan. Zer litzake inoz hildako hurrekoren baten ahotsa entzutea? Kaletik zoaz, edo ohean zagoz, lokartzeko tenorean, edo ezkatzean bazkaria atontzen, eta, halango baten, ezustean, hildakoaren ahotsa sumatzen dozu; berbetan, barrez, oihuka… bardin deutso: ahotsa.\nBurua uretatik atara neban, Peru bilatu, eta han egoan, ugerlekuaren beste puntan, bere gorputz meharragaz, salto egiteko prest. Eskua altzau eta dei egin neutson. Berak, barriz, beste puntatik agurra itzuli eta eskua bajatu barik, uretara bota zan, alai-alai.\nZorionekoa naz: Peru han egoalako, hari agur egitea posiblea jatalako. Zorionekoa dinot, oraindino ez nagoalako oso hurreko inor galdu dabeen horreen multzoan, nahiz eta jakin badakidan hara joatea inoz egokituko jatala. Bizilege gordina da. Kontua da orain arte izkin egin deutsadala, hamen ditudalako guraso, neba-arreba, seme-alaba eta bestelakoak. Baina hasia naz jaubetzen, inoz, ahots bat entzutean, ha ez dagoan bateren batena izango dala, akaso.\nEzin dot pentsau zelakoa izango dan Josuren sufrimenduaren nahiz oinazearen sakona, uneotan. Kontsolagarri izan ahalko jakon berbarik be ez daukat.


Gasteizko Mintzalaguna. ZU GABE EZIN, ZATOZ ETA EGIN! - Asociación de Vecinos Zabalgana Batuz Auzo Elkartea\nGasteizko Mintzalaguna. ZU GABE EZIN, ZATOZ ETA EGIN!\n5 septiembre 20110\nGasteizko Mintzalaguna egitasmoa ikasturte berria hastera doa. Euskaraz mintzatzeko ohitura dutenak eta mintzapraktika egin nahi duten pertsonak biltzen dituen egitasmo honek bost urte betetzen ditu aurten. Dagoeneko, Gasteizen 600 lagun inguru biltzen ditu euskaldun sare honek. Mintzalagunaren barruan, bi partaide mota bereizten dira:\n1.-Euskara txukun eta ondo erabiltzen dutenak.\n2.-Euskararen erabileran, ahozkoan gehienbat, trebatu beharra dutenak.\nBada, aurreko ikasturteetako esperientziaren ondotik, antolakuntzakoak konturatu dira ahozko euskara trebatu nahian dabilen jende andanak izena ematen duen arren, euskaraz txukun hitz egiten duten partaideak, proportzioan, ez direla hainbeste izan.\nEta honenbestez, euskaraz hitz egin nahi duten eta izena eman duten zenbait mintzalagunek ez dutela nork gidatuko dituen laguntzailerik. Izan ere, hori da Mintzalaguntzailearen betebeharra, taldeko eredu izatea (inolaz ere ez maisu edo irakaslea izatea), euskaraz hitz egitera ohitzen ari den jendeari beldurrak kentzen laguntzea, astean ordubetez soilik elkartu eta kontu kontari euskaraz aritzea…\nBeraz, hemendik Gasteizko Mintzalaguna Egitasmoan Mintzalaguntzaile gisa izena ematera animatu nahi zaituztegu, zuen laguntzari esker auzo eta hiri honetan euskara gehiago erabiltzen eta entzuten lagun dezakezuelako!!!\nEgitasmoaren inguruko informazio zehatzagorako, hemen: www.gasteizkomintzalaguna.com


2020(e)ko Ira 22, 17:07\n@mikelgs ez du ardura noizkoa den liburua eta Hasierren horrek itxura ederra dauka! 😉\nNik Ehun metro proposatzen dut, "klasiko" hau irakurri gabe daukat eta! https://www.erein.eus/liburua/ehun-metro\n2020(e)ko Ira 22, 17:45\n@elegose ene bada! Atzeratuten jataz liburuak!🤣\n2020(e)ko Ira 22, 14:02\n#2020UrrirakoProposamena Hau proposatzen dut, etxean daukadalako irakurtzeke. Baina liburu berriagoak proposatzen badira, hau hurrengo baterako utzi lasai:\n2020(e)ko Ira 21, 16:38\nNola daramazue #Bahiketa? 👌👌\nHasiko gara urrian irakurtzeko liburuak proposatzen?\n📚 Proposamenak jasotzeko muga, irailaren 27a izango da.\n📊 Inkesta irailaren 28an jarriko dugu martxan eta urriaren 5ean liburua zein den esango dugu.\nGogoratu proposamenak egiteko #2020UrrirakoProposamena traola erabili behar duzuela.\nBada, aurrera lagunak!\n2020(e)ko Ira 21, 14:03\n@mikelgs @elegose hurrengo liburua zein izango den jakiteko desiatzen 😊\n2020(e)ko Ira 21, 14:09\nOngi etorri Mastodonera @lurlurlur ! Agian hemendik.aurrera @elegose kontuak lagundu ahal dizu nola parte hartu irakurle taldean. Online egitea berezia da, baina giro.ederra sumatzen zaie! #Bahiketa liburua irakurtzen ari dira orain. Ez dakit garaiz zabiltzan, bestela hurrengo liburuan bat egin!\n2020(e)ko Ira 20, 14:28\nTelegramen izandako elkarrizketa bat @elegose 😄 ea animatzen den!\n2020(e)ko Ira 14, 00:22\nZeozer berandu 🤣 baina oraintxe bukatu det maiatzako #AititaAmamenGudaZibila #Elegose\nOso intetesgarria iruditu zait eta istorio batzuk benetan unkigarriak izan dira\n2020(e)ko Ira 13, 20:25\n@txopi @elegose https://www.ilustrazioa.eus/WEB%203%20IDAZKIEN%20AURKIBIDEA.html\n2020(e)ko Ira 13, 19:20\n@txopi @elegose ez nuen #SolarPunkaren kontzeptua ezagutzen eta gaizki ulertu ez badut distopia teknologikoen bitartez hausnartzea proposatu ordez, utopien bitartez egin dezagun proposatzen du, ezta? Itxura ederra dauka horrek!\n2020(e)ko Ira 13, 18:56\nHain justu hori da interesatzen zaidana azkenaldian. #steampunkaz eta #ziberpunkaz haratzeago doazen fikziozko lan gehiago ikusi/irakurri nahi nituzke. #SolarPunk estilokoak eta antzekoak: Ekotopia... Posible balitz euskaraz, bestela ingelesez edo gaztelaniaz. Inork gomendio interesgarririk? @elegose\nNire ezjakintasunetik, gomendatu ditzakedan bakarrak Karmele Jaio, Danele Sarriugarte eta Iban Zalduaren hauexek dira: http://zirriborroaketagero.net/\n2020(e)ko Ira 13, 18:38\nMark Fisherrek esan da (a.k.a. k-punk) bere "Capitalist Realism: Is There No Alternative?" liburuan "errazagoa dela munduaren azkena imajinatzea #kapitalismoarena baino". #aipua\n2020(e)ko Ira 11, 18:04\nBahiketa - 80. orrialdea\n@asellu gaurkoz utzi behar dut, baina Luciorena irakurri dudanean... Beste ordubete libre izango banu gaur bertan bukatuko nuke 🙃\n2020(e)ko Ira 11, 18:08\n@Izaskun @dabidnet @asellu @elegose Baita ni ere!\n2020(e)ko Ira 11, 17:22\n@dabidnet @asellu @elegose espabilatu behar naz, ai ene!😉


Asteburuan bertsoa eta dancehalla izango dira protagonistak Orkatzen urteurreneko ospakizun ekitaldietan - Azpeitia - uztarria.eus\nAitziber Arzallus 2021-06-10 08:00\nBihar, ostirala, bertso saioa izango da Soreasu antzokian, 20:00etan hasita. Etzi, berriz, goizean, Raquel Koroma dantzariak dancehall ikastaroa emango du Dinamoan; eta arratsaldean, erakustaldia egingo du Sanagustinen, Nikotina taldearekin batera.\nOrkatz kultur elkartearen 28. urtemugako ospakizunen barruan, hainbat ekitaldi antolatu dituzte astebururako. Bihar, ostirala, bertso saioa izango da Sanagustin kulturgunean, 20:00etan hasita. Alaia Martin, Maialen Lujanbio, Jon Maia eta Ainhoa Agirrezabaldegi bertsolariak ariko dira kantari, eta saioaz gozatu nahi dutenek oraindik badute sarrerak erosteko aukera Kulturazen webgunean.\nEtzirako, berriz, gorputza mugitzea gustatzen zaienentzat bi hitzordu prestatu dituzte. Izan ere, Raquel Koroma dantzariak dancehall ikastaroa eskainiko du Dinamoa sormen gunean, 10:30ean hasita. Arratsaldean, dantzari irundarrak erakustaldia egingo du reggae-dancehall doinuak jorratzen dituen Tolosako Nikotina taldearekin batera. Sanagustinen izango emanaldia, 19:00etan hasita. Ikastarorako zein arratsaldeko emanaldirako sarrerak Kulturazen webgunean daude eskuragai, bietan parte hartzen dutenentzat eskaintza bereziarekin.


3x3 saskibaloi txapelketarako izen ematea zabalik dago . diariovasco.com\n3x3 saskibaloi txapelketarako izen ematea zabalik dago\nBeste urtebetez, 3x3ko saskibaloi txapelketak hartuko du Karela kiroldeagiak abenduaren 8an. Azken urteetan bi egunetan egin bada ere, aurten, egutegiak baldintzatuta, egun bakarrean izango da saskibaloiaren festa. Txapelketak kutsu herrikoia dauka eta eskualdeko jokalariei zuzenduta dago batik bat.\nIaz ehundik gora talde eta 500 inguru jokalari pasa ziren Karelako pistatik eta, aurten ere, ez da gutxiago espero.\nIzen-ematea Karela kiroldegian egin daiteke. 20 euro kostatuko da izen-ematea 4 jokalari edo gutxiago badira eta 25 euro 5 jokalari edo gehiago dituzten taldeentzat. Dena dela, kamiseta jasoko dute opari jokalari guztiek. Horretaz gain, bestelako sariak ere izango dira.


Proposamen berritzailea: udaberriko prestakuntza – Zure finantza-kidea\nProposamen berritzailea: udaberriko prestakuntza\nEskura duzue hurrengo ikastaro eta jardunaldiekin eguneratutako prestakuntza-egutegia. Era guztietako enpresen finantza-arloa profesionalizatzera bideratutako gai ekonomiko-finantzarioen aukeraketa oso bat.\nEdozein ikastaro aurrez aurre edo online egin daiteke. Elkargiren finantza-gela osatzen duten moduluek, finantzei, fiskalitateari, controlling-ari edo kudeaketa-tresnei dagokienez, enpresaren eguneroko beharrei erantzuten diete. Enpresaren egoera ekonomiko-finantzarioa ezagutzeko aukera ematen digu, erabakiak hobeto hartzeko, gure kalkulu-orriei etekin onena ateratzeko, zerga-berrikuntzetan egunean egoteko, balio erantsiko txostenak azkar, erraz eta modu fidagarrian lortzeko, etab. Azken batean, ezagutzak eguneratzeko, zalantzak argitzeko, informazioa antolatzeko eta edozein gaitan sortzen diren arazoak konpontzeko aukera ematen duen prestakuntza.\nELKARGIren prestakuntza-eskaintzak Finantza Zuzendaritzako Aditu Programa (PEDF) barne hartzen du, DEUSTOrekin lankidetzan. Merkatuko master finantzario gaurkotuena eta osatuena.\nOsagarri gisa, UPV/EHUren Udako Ikastaroen edizio berrian izango gara berriro. Gainera, Gipuzkoako Ganberarekin lankidetzan, jarduera komertziala funtzio ekonomiko-finantzarioan hobetzeko ikastaro bat eskaintzen dugu.


2016eko urtarrilak 28\nKrossari kultua Hipodromoan\nHurrengo igandean modalitate ikusgarri honi omenaldia egingo dion Donostiako Nazioarteko 61. Krosak bere aurkezpen ofiziala bizi du gaur goizean Udaletxean\nDonostiako Udaletxeko Gobernu Batzar aretoak lurraldeko egutegiko hitzordu atletiko handietako baten aurkezpena jaso du gaur goizean, hain zuzen ere hurrengo igandean urtero bezala modalitate ikusgarri honi merezitako omenaldia egingo dion Donostiako Nazioarteko 61. Krosarena. Beti egin ohi den bezala, bere Hipodromo maiteak hartuko du ohizko lehiaketa ospetsu hau; eta, gainera honek bere urteurren hunkigarria ospatuko du hurrengo uztailak 2-an, Gipuzkoako Atletismo Federazioarenarekin bat eginda, hori dela eta Zubietako barrutiko ezin galduzko hitzorduan festa borobila espero dutelarik. Zorionez, badirudi klimatologiak ere bere aldetik dena jartzeko prest dagoela.\nUdaletxeko Kirol zinegotzia den Martin Ibabek anfitrioi harroa izan da berriz ere eta oso argi utzi nahi izan du gure hirian zehar antolatzen diren lasterketa guztien artean "Krosa garrantzitsuenetarikoa dela", berehala hurrengoa gehituz: "Modalitate oso bisuala da eta bera osatzen duten osagaiek oso interesgarria eta, batez ere, bisualki oso erakargarria egiten dute". Gipuzkoako Foru Aldundiko Eskola Kirola teknikaria den Imanol Fernandez de Larrinoak, bestalde, bereziki ospatu du "era honetako proba batek 61. ediziora iristea guztien laguntzarekin". Gainera, "azken urteetan bere egitaraua beste probekin osatzen joan dira eta gero eta erakargarriagoa da guztiontzako", nabarmendu nahi izan du.\nGipuzkoako Atletismo Federazioko lehendakariordea, Jon Ander Caballerok, Euskadiko Txapelketetako garaipenak lortzeko hautagai nagusien zerrenda eman du eta argitu nahi izan du "aurten ere guk antolatuko dugula Euskadiko Federazioak proposatu zigulako, aurten gure urteurrenarekin, eta hurrengoan Bizkaiko Atletismo Federazioarenarekin, bat egiteko; eta ondo iruditu zitzaigun". G.A.F.-ren zuzendaritza-batzordearen kide den Jesus Ausejok, bukatzeko CVC-arekin batera antolatzen dituzten ibilaldi eta 'II. Herrikoia Krosera' lasterketaren baldintzak eman ditu eta bi hauen helburuak azaldu ditu: "Nahiko genukeena Hipodromoko harmailak betetzea da, festa handi bat bizi ahal izatea".


"Dinamika irabazlean sartzeko gogoa dugu" | Athletic Club\nHasieraAlbisteak“Dinamika irabazlean sartzeko gogoa dugu”\n“Dinamika irabazlean sartzeko gogoa dugu”\nMikel Vesgak adierazi duenez, taldearen lehentasuna “Betisen aurka egindako partida handiaren ostean emaitza positiboak pilatzen jarraitzea da”\nMikel Vesgak agerraldia egin du gaur Lezamako prentsa aretoan, komunikabideen aurrean, igandean Alfonso Perez Coliseumean (16:15ean) Athletic Clubek eta Getafek jokatuko duten partidaren aurretik. Arabako erdilariak azaldu duenez, neurketa “kontzientziaz eta, ahal bada, ohi baino motibazio handiagoarekin” prestatzen ari dira. “Astean zehar, taldeak beste garaipen bat lortzeko duen gogoa nabaritzen duzu. Ez dugu nahi azken asteetakoa errepikatzea. Partida ona egin eta Getafen hiru puntuak lortzeko konbentzituta gaude. Emaitza on batek bultzada ikaragarria emango liguke”, dio Vesgak.\nJoan den astelehenean Betisen aurkako garaipenean hasierako taldean izan zen Mikel, eta “talde osoak” egin zuen lana azpimarratu du: “Garaipen ona da zentzu askotan: genuen beharragatik, partida oso onak egiteko gai garela konturatzeagatik eta garaipenak lortzen jarraitzeko jarraitu beharreko bidea ezartzem duelako. Hiru puntuak atera ditzakegula sinetsita goaz Getafera”.\nGaizka Garitanoren aginduetara minutuak gehitzen jarraitu nahi du erdilari ezkertiarrak: “Jokalari ororen nahia da, minutuak izatea eta lehiatzeko aukera izatea. Garrantzitsuena buruz eta fisikoki prest egotea da. Azken partidna, talde osoa bezala, gogotsu eta indartsu egon nintzen. Denon artean energia positiboaz kutsatzen gara eta hainbat emaitza positibo lortzeko gogoa dugu. Dinamika irabazlean sartzeko gogoa dugu”.


Sasoiko azken Girabira, igandean : Bidasoko Hitza\nSasoiko azken Girabira, igandean\nMendibil parkean egingo dute urteko azken Girabira. 11:00etan tailerrak hasiko dira, eta 12:00etan The Beatles talderen kantuen bertsioekin kontzertua.\nLa Fantástica Banda Plays The Beatles, bihar, Mendibilen.\n2021ko Girabira bukatzear da. Igandean da sasoiko azken saioa, Mendibil parkea. Duela bi asteburu zen egitekoa Txikimusika oinarri izango duen saioa, baina orduko hartan eguraldi txarra egin, eta etzirako antolatu dute. Musika izango da nagusi.\n11:00etatik aurrera tailerren txanda izango da, haurrentzat bereziki. Adinaren araberako lau tailer izango dira, bakoitzean adin tarte horri dagokion gaitasunak garatuz. Horien xehetasunak Girabiraren webgunean aurki daitezke. Oharra: duela bi aste tailer horietarako izena eman zutenek, etzikoetan plazak mantenduko dituzte. Hortaz, udalak jakinarazi du tailer horietako batzuetan jada ez dagoela plazarik.\nTailerren ondoren, kontzertua. La Fantástica Banda Plays The Beatles taldeak joko du. Argi dago Madrilgo talde horrek Liverpool-go talde ospetsuaren bertsioak jotzen dituela, baina era didaktiko eta parte hartzailea darabil munduan entzunenetakoak izan diren abestietaz gozatzeko.


Guri buruz - Shinva Medical Instrument Co., Ltd.\nShinva Medical Instrument Co., Ltd. 1943an sortu zen eta Shanghaiko Burtsan (600587) 2002ko irailean zerrendatu zen.\nOsasuneko industria sektoreko talde liderra da, ikerketa zientifikoa, ekoizpena, salmentak, zerbitzu medikoak eta ekipamendu medikoen eta farmazeutikoen merkataritza logistika biltzen dituena.\nEkipo medikoen sektorean, konfigurazio bikaineko eta teknologia osoko bederatzi produktu-lerro aurreratu eratu dira, infekzioen kontrola, erradioterapia eta irudi bidezkoak, tresna kirurgikoak eta ortopedia, ebakuntza gelako ingeniaritza eta ekipamendua, hortzetako ekipamendua eta kontsumigarriak, in vitro diagnostiko erreaktiboak eta tresnak, material biologikoak eta kontsumigarriak, dialisi ekipoak eta kontsumigarriak, ingurumenaren babes medikoa eta beste arlo batzuk. Gaur egun, infekzioak kontrolatzeko ekipoen barietatea eta irteera munduko onenen artean daude. I + G eta erradioterapia ekipoen produkzioa tamaina handikoak dira, barietate osoak, etxeko merkatu kuota handia eta maila teknikoan liderra.\nEkipo farmazeutikoen sektorean, ingeniaritza teknologikoko lau zentro nagusik osatzen dute: bio-farmazia, infusio berezia, Txinako medikuntza tradizionaleko prestakinak eta prestaketa solidoak. Tresna farmazeutikoen ikerketa eta garapena, fabrikazioa eta salmenta integratzen ditu. Ohiko ekipamendu farmazeutikoak ekoizteaz gain, "teknologia farmazeutikoa, ekipamendu farmazeutikoa eta farmazia ingeniaritza" kalitate handiko zerbitzuekin eskaintzen ditu. Aldi berean, pakete zerbitzu osoa eskaintzen du medikuntza kimikoa, medikuntza biologikoa eta landare medikuntza fabrikak eraikitzeko, eta bezeroentzako kezka guztiak konpontzen ditu.\nMediku zerbitzuen arloan, Shinvak etengabe hobetu du bere marka lehiakortasuna eta ospea. Inbertsio profesionalak, eraikuntza, funtzionamendua, kontratazio eta zerbitzu plataformetan oinarrituta, ospitale talde modernoa eraikiko dugu, mediku kontzeptu aurreratuak, punta puntako ikerketa zientifikoa, marka kudeatzeko katea eta baliabideen integrazio organikoa dituena.\nMedikuntza eta merkataritza sektorean, Shinvak aktiboki erantzuten dio merkatu eredu eta aldaketei berriei, konpainiaren iraunkortasun lehiakorrari eta garapen osasuntsuari bizitasuna mantentzen dio eta negozio ereduen esplorazioa eta berrikuntza egiten ditu.


Internet Archive Search: subject:"euskal poesia"\nTOPIC euskal herria 2\nCREATOR xabi strubell 1\n0 1 Nire lehen poesia liburua da. Bidaia bat da euskal kulturan barrena, artearen, hizkuntzaren, sentimenduen eta emozioen harietatik tiraka. Gai kolektibo zein pertsonalak ukitzen dira. Bertsio zuzendua da. ( 1 reviews ) Topics: xabi strubell, euskal poesia, euskal herria Community Texts\n1 1 NIRE LEHEN POESIA LIBURUA. Badago edizio zuzendu bat: http://www.archive.org/details/LaukiBatZen_353 ( 1 reviews ) Topics: euskal poesia, euskal herria, xabi strubell MORE RESULTS


Lurrak emandakoa lurrean gelditzen da • ZUZEU\nSortu den lehen kimua lurrez estali dute. Itotzen saiatu dira, baina ez dute lortu, aterako du mutturra berriz ere oztopoak oztopo indartsuago. Ez da sorpresa bat izan, bagenekien zerekin genbiltzan jokoan, badakigu. Aski ezaguna da espainiarren hipokresia, aski ezaguna haien demokrazia zuriaren usaina. Kiratsa. Ez gara hasiko deskubrimentu miragarri bat egin dugunaren plantak egiten.\n“Yo a Montesquieu me lo paso por la piedra” telenobela castizoaren beste kapitulu bat ikusi dugu Auzitegi Gorenean. Goenkale berak baino urte gehiago dituen kulebroi honek jada ez du nondik heldu. Argumentuak kontraesan ikaragarriak ditu eta gidoia oso-oso txarra da. Alderdi unionisten interesen menpean mugitu izan dira beti tribunalak; epaile progresistak direla, epaile kontserbadoreak direla, unean-uneko mugimendu taktikoek eta estrategia politikoak eskatzen zutena ebatsiaz. Demokraziaren oinarri eta zutabe den botere banaketa fikzio hutsa dela berretsiaz, ederki dakigu hori euskal herritarrok behintzat. Espainiar justizian sinestea ezinezkoa zaigu alajaina.\nBaina oraingoan urrats bat harago joan dira, betiko erridikulua gaindituz. Jada ez gabiltza legeak ez errespetatzeagatik hartutako erabaki polemiko batez hitz egiten, ez gabiltza lege baten zilegitasunaz eztabaidatzen, ez eta ere lege baten interpretazio posibleez hausnartzen. Ez. Oraingoan legea (alderdien legea) bete da, eta epaile espainiarrek interpretatzen zuten eran gainera. Eskemak apurtuta geratu zitzaizkien Euskaldunako Sorturen aurkezpenaren ostean eta era txapuzeroan inprobisatu behar izan zuten Francisco Caamaño eta enparauek. Estatutu “eredugarri” eta “pulkroa” zuen alderdia ilegalizatzeko eskaera bideratuaz, froga polizial irrigarriekin, epe guztiak estutuaz. Eta Auzitegi Gorenak inolako argumentu juridikorik gabe Sortu ilegalizatu du azkenean. Lortu du maiatzean sigla hori aukeren artean ez egotea. Ez ote da izango hauteskunde orokorrei begira Rubalcabari komeni zaiolako? PSOE eta PP 200.000 bozka abertzale jokoz kanpo utzita eroso daudelako akaso? Tira, Zarauzko alderdi unionista espainolen ordezkariei; Patxi Elola eta Rafa Olaizolari galdetu nahiko nieke honen inguruan, haien alderdiek bultzatzen baitute gure herriak bizi duen salbuespen egoera.\nJ.A Irigarai iruindarraren abestiak dioen bezala Lurrak emandakoa, lurrean gelditzen da. Sortuko da mutturra berriz ere, lehen baino indartsuago, eta ezker abertzaleko adar guztien ardura izango da etorkizunera begira bat egin eta enbor sendoko zuhaitzean bihurtzea. Oztopo guztien gainetik.\nepaileak, Euskal Herria, ezker abertzalea, Ilegalizazioa, justizia, sortu\nPareko leihotik: gauez


Udalen APP-ak. Erabilgarriak diren aplikazio mugikorrak — CodeSyntax - Interneten adituak\nMugikorra gero eta pisu handiagoa ari da hartzen Interneteko trafikoan. Ia-ia herritar orok du poltsikoan smartphone edo telefono mugikor adimentsu bat eta hori du, askotan, informazio eta komunikaziorako kanal nagusi. Udalaren ikuspegitik, inportantea izan daiteke KANAL BERRI horretara ere sarrera izatea.\nAplikazio hauek zuzenean lotuta daude Udal webguneekin eta ez da behar beste azpiegitura teknikorik edo lanik. Oso-osorik udal webgunetik kudeatzen da. Ikusi pare bat adibide:\n- Eibarko Udala: "Android" edo "IoS"\n- Oñatiko Udala: "Android" edo "IoS"


Etxebizitza berrientzako lekua uzteko, Ugartondoko egungo eraikinak eraistera doaz | Noaua Kultur Elkartea\nHemen zaude: Hasiera » Hirigintza » Etxebizitza berrientzako lekua uzteko, Ugartondoko egungo eraikinak eraistera doaz\nBy\tnoaua\ton\t2018-02-13\tin\tHirigintza, Jendartea\nUgartondo eremuak oso bestelako itxura du joan den aste amaieratik. Hesitua dago ingurune osoa. Makineria ere ikusi daiteke bertan, hain zuzen, garai batean Alkartasuna Kooperatibarena eta 2012ko abuztutik Usurbilgo Gaztetxearena zen egoitza atarian. Eraisketa lanak abiatzeko geroz eta gutxiago falta den seinale. Gogoan izan, Ugarte baserriaren bueltan eraikiko dituztela, joan den urtarrilaren 25ean, Usurbilgo Udalak Oiardo Kiroldegian zozketatu zituen babes ofizialeko 46 etxebizitza eta 46 etxebizitza tasatu.\nZozketa hartan, Ugartondoko etxebizitzak behin behinean esleitu ziren. Gerora, iazko ekainaren 27an Usurbilgo Udaleko udalbatzak onartutako etxebizitzon esleipen oinarriei jarraiki, behin behingo esleipendunen zerrenda udaletxeko iragarki-taulan ikusgai jartzekoa zuten. Bestalde, “gerta daitezkeen ukoen edo oinarri hauetan ezarritako baldintzak ez betetzearen ondoriozko hutsuneak betetzeko, Kupo bakoitzerako itxarote-zerrenda bat osatuko da, eragin guztietarako”.\nHortik aurrerako gainerako urratsen eta esleipen prozesuaren berri esteka hauetan duzue:\nUgartondoko etxebizitza tasatuak\nUgartondoko babes ofizialeko etxebizitzak


Yandex arauak: tripulatu gabeko janaria entregatzea Moskun | TeraNews.net\nYandex arauak: tripulatu gabeko janaria entregatzea Moskun\nEgilea Kravetz Pavel Aurkeztu 09.12.2020\nZientzia fikziozko filmetako zuzendariek bezeroei janaria nola eman erabaki ezin duten arren, Yandex ekintzara pasatu da. Gogoratzen duzu "The Fifth Element" filma, non pertsonaia nagusiari ontzi hegalari batean janaria entregatu zitzaion? Sinetsi, oso laster antzeko zerbait egiteko gai izango garela.\nJakinarik gabeko janaria entregatzea Moskun\nNoski, barregarria dirudi, tripulatu gabeko janaria entregatzea Moskun. Amerikarrek eta europarrek Errusia imajinatzen dute hartzekin kaleetan zehar ibiltzen. Eta gero tripulatu gabeko janaria entregatzeko Moskun, eta baita Yandex motaren batean ere. Txantxak amaitu dira. Errusiarrek beren esku utzi dute IT teknologia garatzeko ekimena.\nGuztia oso hezea dirudien arren. Irrati auto baten tamainako tripulurik gabeko ibilgailua AIk gidatzen du hiriko errepideetan. Sortzaileaz barre egiteko aukera ere badago - makinak ez daki zintarriak hartzen. Eta estaldura ahula da. Baina eskema hori dagoeneko bezeroari elikagai bermatuak emateko mekanismoa probatzen ari da. Moskuko tripulatu gabeko janaria entregatzea da lehen urratsa. Sare sozialetan, aginduak airez emateko mekanismoa dagoeneko serio eztabaidatzen da.\n2021 Errusiako inflexio puntua izango denaren konfiantza osoa dago. Duela 5 urte iraganeko erlikiatzat jotzen zen herrialdea modu arraro batean errautsetatik altxatu zen. Produkzioaren, IT teknologien, ekipamendu militarraren eta medikuntzaren munduko adierazle onenak. Tripulatu gabeko janaria banatzea ere hutsala da, baina hala ere Errusia aurretik dago. Lehen satelite artifiziala bezala, gizakia espazioan, etab.\nMicrosoft-en Xbox Series X estiloko hozkailu txikiak\nOclean W10 Water Flosser - Zure Dentista\nImilab w12 eta w11 - erloju adimendun zoragarrien berrikuspena\nTxina eskua kendu nahian dabil, herrialdeko politika bitxia\nUSB-C 2.1 estandarrak 240W arteko kargatzea onartzen du\nGoogle Chrome iragarkiak blokeatu gabe - berria\nVPS zerbitzaria alokatzea negozioaren ikuspegi egokia da\nLur planetaren ispilua - zientzialarien hipotesi berriak\nBill Murray mundu mailako zinemagintzako aktore mitikoa da\nTOP 5 telebista kutxak Txinatik 50 eta 100 $ ikuspegi orokor batekin\nVONTAR haririk gabeko teklatua: tolestura, Bluetooth\nZein ordenagailu hobe aukeratu behar da - neurriak\nTop Gun: Maverick - urteko 1986 arrakastaren segizioa